Filem Minggu Ini: Sejoli

Sejoli: Misi Cantas Cinta (2014) ialah sebuah filem arahan Osman Ali yang sangat popular dengan arahan filem adaptasi novel melodrama Ombak Rindu (2011), filem seram Puaka Tebing Biru (2007) serta filem-filem drama berat; Bukak Api (2000), Anak Halal (2007) dan Jiwa Taiko (2012). Sejoli ialah filem ke-2 bergenre komedi romantik arahan Osman selepas filem Cun (2011).

Filem ini dibuka dengan sebuah babak ‘thriller’ yang gelap apabila watak Joe (Bront Palarae) hendak menembak kekasihnya, Nita (Izara Aishah) yang sedang bercumbuan dengan Hardy (Remy Ishak) dalam sebuah kereta. Walaupun ia hanya sekuen mimpi, permulaan itu jelas membayangkan bahawa Joe sedang berang kepada Nita kerana curang.

Seterusnya filem ini mengikuti Joe ke Phuket, Thailand untuk menenangkan fikiran yang kusut. Joe dipertembungkan dengan Gina (Maya Karin) yang ‘kebetulan’ juga rupa-rupanya ialah bekas tunang Hardy. Ok, ini ialah filem ringan komedi romantik. Saya tidak wajar mempertikaikan ‘kebetulan’ itu. Babak pertemuan havoc di antara Joe dan Gina di stesyen bas menbuakkan ledakan plot mula yang menjolok perhatian saya untuk mengetahui ke mana hala tuju penceritaan Sejoli yang agak boleh dijangka itu, tetapi pasti membuahkan babak-babak ‘pasangan janggal yang sebenarnya serasi’.

Joe menggelar Gina sebagai ‘katak rempit’ manakala Gina menggelar Joe sebagai ‘mamat kura-kura’. Benar, sekuen demi sekuen balas-membalas menyakat di antara Joe dan Gina di latar Phuket yang indah itu, akhirnya menemui ruang neutral berdamai apabila kedua-duanya menyedari bahawa mereka menjadi ‘mangsa’ bekas kekasih dan tunang.

Lantas, Joe dan Gina bersetuju pulang ke Kuala Lumpur untuk bersatu dalam satu plan untuk meretakkan cinta Hardy dan Nita supaya pasangan mereka kembali ke pangkuan masing-masing. Misinya ialah cuba sedaya-upaya untuk menggagalkan majlis perkahwinan Hardy dan Nita yang bakal berlangsung lagi 39 hari.

Untuk sesebuah filem komedi romantik sebegini, watak utama perlukan watak ‘sidekick’. Di Kuala Lumpur, Joe mempunyai bengkel pembetulan dan basuh kereta yang dibantu oleh kawannya, Tompi (Azad Jasmin). Manakala Gina bekerja sebagai jurufoto majlis perkahwinan yang dibantu oleh Lola (Dira Abu Zahar) seorang perancang majlis perkahwinan.

Setelah semuanya bergabung, Joe, Gina, Tompi dan Lola lantas bermulalah ‘misi cantas cinta’ atau plan mensabotaj yang berasaskan 3 kategori iaitu self confident, understanding dan trust. Penceritaan besar filem ini memaparkan kronologi usaha mereka dan konflik sama ada ketiga-tiga plan dan aksinya berjaya atau tidak untuk menggagalkan perkahwinan Hardy dan Nita? Ini yang anda perlu saksikan di pawagam sekarang!

Secara peribadi, setelah habis penontonan filem Sejoli: Misi Cantas Cinta saya berasa bercampur-baur penerimaannya. Filem ini elok dari segi asas cerita, lakonan dan kerja produksi. Dari sudut komersial, filem ini ada semua rencah hiburan kisah cinta ringan dan santai yang sesuai untuk dihidangkan kepada penonton. Faktor utama yang menarik penontonan ialah lakonan Bront, Maya, Remy, Izara, Azad dan Dira yang berbakat besar sudah tentu mudah untuk menjiwai watak-watak ringan komedi romantik sebegini. Ini ialah filem bertih jagung yang rangup sedap untuk pasangan yang sedang bercinta dan tontonan untuk seisi keluarga yang mahukan gelak-ketawa dari sebuah filem tempatan.

Pasangan utama kisah cinta Sejoli iaitu Bront dan Maya seolah magnet yang menolak dan menarik di sepanjang penceritaan. Misi mereka tidak ‘se-ekstrem’ seperti filem Addicted to Love (1997) tetapi permulaan seperti French Kiss (1997) dan keterdesakan untuk menggagalkan majlis perkahwinan seperti My Best Friend’s Wedding (1997). Ada beberapa momen yang mencuri perhatian saya iaitu babak Joe dan Gina ‘membuang’ tanda kenangan bekas kekasih masing-masing di pantai Phuket, sewaktu Gina menemui Joe di bengkel untuk memberitahu bahawa dia dan Hardy akan berkahwin dan babak Joe dengan Gina bergurau atas kereta bergelar ‘Baby Misha’ sehingga tergolek atas rumput. So sweet!

Beberapa plot filem ini mungkin agak mengejutkan kerana misi utama Joe dan Gina yang hendak ‘meruntuhkan masjid’ iaitu majlis pernikahan Hardy dan Nita dimana sesebuah perkahwinan ialah sesuatu yang suci. Bukan sekali ia berlaku, tetapi 2 kali majlis pernikahan yang digagalkan menjadi babak-babak taruhan utama pembikinannya. Namun begitu, saya cuba memahami dan menerima momen sebegitu kerana ia terpaksa dilakukan oleh Joe dan Gina sebagai langkah drastik terakhir untuk merebut semula milik masing-masing.

Beberapa babak yang janggal iaitu penyamaran Gina dan Joe yang tidak begitu meyakinkan jika difikirkan semula. Kalau saya ialah Hardy atau Nita sudah tentu ‘mengenali’ siapakah Joe dan Gina? Latar sebab-musabab kenapa Hardy dan Nita boleh jatuh cinta lantas mahu berkahwin dan sanggup meninggalkan kekasih masing-masing cuma disumbat untuk menjadi ‘punca’ konflik dan sekaligus mencetuskan pertemuan Joe dan Gina tanpa penjelasan yang memuaskan.

Filem ini sebahagian besarnya hanya mengetengahkan kisah ketidakserasian Joe dan Gina di awal cerita yang sebenarnya ialah proses perkenalan yang merapatkan lagi hubungan lalu menyedari bahawa mereka adalah ‘sejoli’ di akhir cerita. Memang itu fokus utama sebagai plot tunjang yang menggerakkan cerita. Penceritaannya kadangkala terasa terlalu pantas melompat-lompat sedangkan misi itu ialah 39 hari?

Filem Sejoli ini menggandingkan semula barisan pelakon yang membesar namanya di bawah arahan Osman Ali sewaktu dalam filem Anak Halal iaitu Maya, Bront dan Remy. Ketiga-tiga pelakon sudah masak dan tahu apa kehendak Osman sebagai pengarah di lokasi. Keserasian itu membolehkan filem Sejoli dibikin dengan hampir sempurna.

Sungguh pun Izara, Dira dan Azad kali pertama ditangani oleh Osman namun tidak menjadi masalah untuk digabungkan bersama. Pesona Izara jelas menyerlah bahawa dia antara pelakon wanita terkini yang mampu diperah bakat dan emosinya untuk filem yang lebih mencabar. Dira membuktikan dia mampu berkomedi manakala Azad menyambung perwatakan mulut celupar yang lucu seperti filem-filem komedinya sebelum ini.

Osman Ali mengadun rupa dan set Sejoli seperti filem-filem arahannya terdahulu dengan membina ruang yang khusus untuk perwatakan Joe. Bengkel kereta itu ialah lokasi selesa diri Joe yang dihias khas seperti juga atas bumbung flat watak Putera dalam Anak Halal dan rumah kumpulan Firman dalam Jiwa Taiko. Sekali lagi dalam Sejoli, Osman mengangkat kisah watak-watak yang dilihat sebagai ‘biasa’ tetapi lebih bahagia iaitu perwatakan pengendali bengkel kereta dan jurufoto berbanding golongan korporat dan model. Sejujurnya, filem Sejoli ini ialah yang paling ringan dari buah tangan Osman Ali berbanding filem-filem arahannya yang lain.

Sejoli Misi Cantas Cinta sesuai dengan judulnya memang kisah cinta. Tontonlah ia untuk hiburan. Tontonlah ia untuk sedikit rujukan bahawa cinta yang dikejar mungkin tak dapat, cinta yang dikendong jangan berciciran. Kadangkala cinta ada di depan mata!


Fakta Hiburan Yang Perlu Anda Tahu Sebelum Masuk Pejabat Hari Ini (N.509)

VIDEO HARI INI: Pihak polis di Dubai menggunakan kereta mewah & berkuasa besar bukan perkara baru tetapi video ini menunjukkan secara lengkap barisan kereta yang menjadi pilihan polis mewah di sana. Jom jadi polis Dubai weh!

Penyanyi popular Robin Thicke dan isterinya, Paula Patton dikhabarkan kini telah sah berpisah selepas lapan tahun berkahwin menurut laporan media di Hollywood dan mereka mengambil keputusan untuk terus berkawan baik selepas ini. – Just Jared

Dalam tempoh satu jam sahaja dilancarkan, lagu terbaru kumpulan Girls’ Generation (SNSD) berjudul Mr.Mr telah berjaya menduduki tempat teratas di tujuh carta muzik Korea dan kini sedang menguasi kebanyakan carta muzik luar negara. – Soompi

Model ini boleh dikatakan telah berjaya menempa nama dalam dunia peragaan dan Alessandra Ambrosio kini menceburkan diri dalam dunia rekaan fesyen dengan melancarkan jenama ále by Alessandra baru baru yang beliau merupakan model pertama. – Daily Mail

Penyanyi malar segar, Jamal Abdillah mendedahkan dalam temubual bersama media yang beliau pernah menerima surat cinta dari seorang peminat misteri ketika berusia 12 tahun, lengkap dengan sebentuk cincin. Woooo! – GUA

Pelakon yang mual dikenali melalui filem Avatar, Sam Worthington telah ditahan pihak polis baru baru ini selepas beliau didakwa mengasari seorang jurugambar yang terlebih dahulu mengasari rakan wanita beliau. Padan muka kena tumbuk, sebenarnya. – CNN


Nur Fathia Nafi Buat Perangai Di London

Hujung minggu lalu menerusi laporan Berita Harian, Nur Fathia khabarnya telah menunjukkan sikap kurang disenangi semua krew produksi drama Ariana Rose selepas kerap hadir lambat ke lokasi selain tidak menghafal skrip.

Laporan itu juga ada menyebut yang kelewatan & kegagalan Nur Fathia untuk menghafal ketika penggambaran episod akhir di London telah menyebabkan pasangan dalam drama tersebut, Keith Foo terpaksa menahan kesejukan akibat penggambaran berulang.

Bercakap kepada Kosmo! hari ini, Nur Fathia menafikan semua dakwaan tersebut dengan berkata wujud perselisihan faham tentang jadual penggambaran kerana mereka semua duduk bilik berasingan selama lapan hari di sana.

“Dakwaan saya tidak berdisiplin dan buat hal di set penggambaran tidak tepat. Saya juga tidak pernah tidak menghafal skrip. Sebaliknya untuk memberikan yang terbaik, selalunya saya akan melakukan latihan dua tiga kali,” jelas Nur Fathia.

“Malah, ada juga berlaku salah faham berkenaan jadual penggambaran kerana kami tidak tinggal sebilik. Tiada istilah saya lambat sampai membiarkan Keith Foo kesejukan”

“Mengikut kontrak sepanjang di sana saya dibenarkan berehat selama tiga hari, tapi kebanyakan masa rehat ditarik balik untuk melunaskan penggambaran”

“Sehingga tiba hari terakhir, saya terpaksa bertegas untuk meluangkan masa bersama adik perempuan saya sebelum menghantarnya pulang ke Dublin. Lagipun, penggambaran untuk promosi drama Ariana Rose sudah dibuat pada malam sebelumnya,” tambahnya lagi.


Hanez Suraya: Kekasih Saya Duda Anak Dua, Bukan Suami Orang

Siapa antara anda yang sudah menduga jawapan tersebut keluar dari mulut Hanez Suraya, sila angkat tangan. Heh, cliché dan selebriti Malaysia berpisah tiada. Ini kenyataan terbaru pelakon ini kepada Harian Metro.

“Saya berkawan dengan R selepas dia bergelar duda dan bukan suami orang. Kenapa bekas isterinya memfitnah saya macam macam selepas saya dedahkan untuk berkahwin baru baru ini?” jelas Hanez Suraya yang juga menafikan lari dari media.

“Kalau betul saya rosakkan perkahwinan orang, kenapa keluarga lelaki memberi restu dan dia (R) sendiri yang melamar saya? Dakwaan saya menghasut lelaki itu untuk menceraikan isterinya tidak betul sama sekali,” tambahnya lagi.

Hanez Suraya juga berkata yang beliau akan mengadakan sebuah sidang media khas pada Khamis ini untuk menjelaskan perkara sebenar sekali gus mahu membersihkan namanya dari kontroversi ini. Bawa kekasih sekali boleh? (rtky/m)


Sharnaaz Ahmad: Saya Bukan Bodoh Nak Serang Wanita Hamil

Sehingga saat ini, ramai masih belum tahu apa punca sebenar yang menyebabkan terjadinya pertelingkahan antara pasangan suami isteri, Lisdawati & Fauzi Nawawi dan juga Sharnaaz Ahmad ketika ini.

Semalam, pasangan suami isteri itu mendakwa telah membuat laporan polis ekoran menerima SMS berbaur ugutan dari Sharnaaz Ahmad selain Lisdawati sendiri mendakwa diserang di lokasi penggambaran baru baru ini.

BACA: Lisdawati Dakwa Diserang & Diugut Sharnaaz Ahmad, Buat Laporan Polis

Bercakap kepada portal Murai, Sharnaaz Ahmad berkata semua yang dikatakan oleh pasangan tersebut hanya fitnah belaka dan beliau tidak bodoh untuk bertindak menyerang seorang wanita hamil kerana ibunya juga seorang wanita.

“Saya tak bodoh nak serang atau pukul wanita hamil walaupun dalam keadaan marah kerana ibu saya juga seorang wanita Lisdawati nampaknya telah memfitnah saya. Saya tidak menyerangnya di lokasi. Tapi saya tidak mahu mengulas lanjut mengenai ini”

Menurut Sharnaaz Ahmad lagi, apa yang diceritakan oleh Lisdawati dan suaminya itu hanyalah luaran sahaja dan tidak mempunyai isi sebenar selain tidak akan dapat selesaikan masalah jika membawa perkara ini ke pihak media.

“Sudah beberapa kali saya minta berjumpa dengan saya untuk menyelesaikan hal ini. Mengapa mereka perlu gunakan media? Berdepanlah dengan saya jika mereka benar,” tambah hero drama bersiri Bukan Aku Tak Cinta ini. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.508)

VIDEO HARI INI: Realiti pendidikan di Amerika Syarikat ketika ini, dan tidak salah kalau kami katakan di Malaysia juga. Bekerja selepas belajar untuk membayar hutang ketika belajar. In b4, pandai pinjam pandai bayarlah, bro.

Filem kisah cinta berjudul The Journey yang masih ditayangkan di pawagam ketika ini berjaya meraih kutipan tiket berjumlah RM12.92 juta menjadikan ianya sebagai filem tempatan yang terlaris dalam sejarah Malaysia. – Astro Awani

Masih ingat dengan siri TV berjudul Chuck yang berakhir sekitar 2012 yang lalu? Dalam satu temubual terbaru, pereka siri tersebut Josh Schwartz berkata yang ada kemungkinan ianya akan kembali ke kaca televisyen. Aww yeah! – EW

Khabar angin bertebaran mengatakan kumpulan One Direction bakal berpecah selepas salah seorang anggotanya, Liam Payne berkata mereka tidak berjumpa satu sama lain sejak berbulan lamanya. Ada pula media yang melaporkan sebaliknya, apa cerita? – TMZ

Nampaknya memang langkah yang bijak memberikan slot Tonight Show kepada Jimmy Fallon apabila program larut malam itu berjaya mencatat jumlah tontonan tertinggi dalam tempoh 20 tahun walaupun baru seminggu mengambil alih. *clap clap* – THR

Ahli kumpulan CNBLUE, Jung Yong Hwa menjadi antara selebriti Korea paling kerap muncul dalam program variasi Running Man selepas muncul buat kali kesepuluh baru baru ini dan telah digelar sebagai ahli ke-8. – Soompi


Hanez Suraya: Saya Tidak Mahu Aibkan Sesiapa, Biar Isu Reda

Selepas pendedahan tentang status kekasih Hanez Suraya yang didakwa sebagai suami orang, pastinya pelakon ini kini menjadi buruan media untuk mendapatkan penjelasan lanjut lebih lebih selepas banyak gambar mula tersebar.

Rakan media di OHBULAN! memaparkan beberapa keping gambar lagi menunjukkan seorang jejaka yang didakwa sebagai kekasih Hanez Suraya bersama isteri dan anak anak mereka. Banyak persoalan yang perlu dijawab aktress popular ini.

Menerusi aplikasi Whatsapp hari ini, Hanez Suraya memaklumkan kepada kami yang beliau tidak mahu memberikan apa apa kenyataan sekarang ini dan mahu membiarkan isu yang melanda ketika ini reda dengan sendirinya.

“Buat masa sekarang Hanez tak nak jawab apa apa lagi. Hanez tak nak mengaibkan sesiapa. Sekiranya perkara ini semakin teruk sehingga boleh memburukkan nama dan karier Hanez, baru Hanez sendiri akan berdepan. Sekarang ini, biar isu ini reda dulu,” ujarnya.

Well, mahu fokus setajam mana pun pada karier lambat laun Hanez Suraya perlu berhadapan juga dengan para peminat dan juga media yang ingin tahu perkara sebenar ‘kan?


Lisdawati Dakwa Diserang & Diugut Oleh Sharnaaz Ahmad

Pasangan suami isteri, Lisdawati & Fauzi Nawawi telah membuat laporan polis berhudung satu SMS berbaur ugutan yang diterima dari Sharnaaz Ahmad baru baru ini dan dipercayai berkait dengan serangan pelakon ‘panas baran’ itu terhadap Lisdawati baru baru ini.

“Sekarang lu cerita apa pun wa mau beli. Big bos sudah roger gua. Wa tak boleh kasi malu wa punya bos. Harap lu faham. Ini kali kita kasi habis”

Itu merupakan SMS yang didakwa diterima Fauzi Nawawi dari Sharnaaz Ahmad pada 21 Februari lalu sekitar 9.42 pagi & percaya ia berkaitan insiden Sharnaaz mengamuk serta cuba menyerang isterinya, Lisdawati.

Menurutnya, kejadian itu berlaku dalam dua kejadian berasingan di lokasi penggambaran drama Bukan Aku Tak Cinta di Kuang dan Sungai Buloh, Selangor pada 19 dan 21 Februari lalu.

Tambah Fauzi Nawawi lagi, beliau menerima SMS berbaur ugutan itu selepas bertanya kepada Sharnaaz Ahmad atas sebab apa beliau menengking dan cuba menyerang isterinya di lokasi penggambaran baru baru ini.

“Saya hanya minta penjelasannya dan dia munkin tidak berpuas hati sebelum menghantar SMS seperti. Bagi saya perbuatan itu melampau, apatah dalam keadaan isteri saya mengandung,” katanya lagi.

Lisdawati yang turut memberi kenyataan berkata yang beliau tidka apa punca tindakan Sharnaaz Ahmad memaki hamun dan menyerang dirinya. Pelakon ini juga berkata jika dia ada melakukan sebarang kesilapan, pelakon itu boleh datang dan berbincan secara elok dengannya, bukan dengan cara menamuk dan memaki hamun.

Sharnaaz Ahmad yang dihubungi Harian Metro pula bagaimana pun enggan mengulas lanjut tentang insiden ini dan mendakwa punca semua ini hanya kecil tetapi diperbesarkan oleh Fauzi Nawawi & Lisdawati.

“Saya tidak perlu menjelaskan punca kejadian itu. Benda ini kecil saja, tetapi dibesarkan mereka. Saya rasa tidak perlu dibawa kepada media”

“Biarlah mereka memburukkan saya, tetapi saya akan mengambil pendekatan tidak mahu menjelaskan lebih lanjut. Pengalaman lalu mengajar saya. Setahu saya, saya tidak bersalah dan tidak akan melutut memohon maaf,” ujar Sharnaaz Ahmad.


Kekasih Hanez Suraya Bergelar Suami Orang, Bakal Isteri Kedua?

Minggu lalu, Hanez Suraya mencuri perhatian ramai apabila beliau mengumumkan bakal berkahwin tahun dengan seorang ahli perniagaan namun tidak bersedia untuk mendedahkan identiti jejaka bertuah yang berjaya mencuri hatinya.

Melodi yang bersiaran hujung minggu lalu telah bertanyakan soalan panas kepada Hanez Suraya tentang desas desus yang mengatakan kekasihnya itu merupakan suami orang dan kini mempunyai dua orang anak yang masih kecil.

Hanez Suraya menerusi video di’atas tampak terkejut dengan soalan tersebut namun tidak terus menafikan mahu pun mengiyakan khabar angin tersebut dengan mengatakan beliau sendiri tidak pernah diberitahu tentang hal ini.

“Tiada istilah Hanez ganggu rumahtangga orang — kalau Hanez tahu dia berstatus suami orang dari awal lagi, Hanez pun tak nak,” itu antara kata kata pelakon ini. Ikuti penjelasan lanjut di Melodi menerusi video di atas. (rtky/m)

UPDATE-1: Seorang penggiat forum di Cari telah mengirimkan gambar berikut yang didakwa sebagai jejaka bergelar kekasih kepada Hanez Suraya, bersama dengan isteri dan anak mereka. Dalam kemaskini terbaru melalui Instagram, Hanez Suraya dilihat bergambar bersama anak pasangan ini. Tak malu much?


Nora Danish Idamkan Resepsi Di Luar Negara, Kahwin Tanpa Hantaran

Awal bulan lalu, ada khabar angin timbul mengatakan yang Nora Danish sudah mula membeli persiapan perkahwinan termasuk hantaran di luar negara dan ini menimbulkan spekulasi yang beliau & kekasihnya, Nedim Nazri bakal berkahwin tidak lama lagi.

BACA: Mula Beli Barang Hantaran, Nora Danish & Nedim Kahwin Hujung Tahun Ini?

“Saya tak pernah beli barang-barang hantaran. Saya tak tahu bagaimana cerita itu boleh timbul sebab saya memang tak ada langsung membuat persiapan”

“Malah kami tak pernah berbincang soal kahwin. Apa yang penting, kami fokus pada kerjaya dan anak masing-masing. Itu yang buat kami selesa antara satu sama lain,” ujar beliau.

Bercakap kepada Malaysian Digest baru baru ini Nora Danish juga berkata jika ditakdirkan beliau berkahwin sekali lagi kelak, beliau berhasrat untuk mengadakan resepsi perkahwinan di sebuah pulau di luar negara.

“Memandangkan saya pernah berkahwin sebelum ini, jadi bagi saya tak perlu lagi dah nak barang-barang hantaran. Kalau ditakdirkan saya berkahwin lagi satu hari nanti, sebolehnya saya nak buat yang wajib sahaja iaitu cukup dengan majlis akad nikah di Kuala Lumpur. Kemudian saya nak adakan majlis secara kecilan di pulau, kemungkinan di Bali”

“Lagipun saya memang sudah lama teringin mahu buat majlis ala beach wedding. Saya suka berkunjung ke Bali malah ia dah seperti rumah kedua saya. Saya sukakan tempat-tempatnya dan makanan di sana sedap-sedap,” tambah Nora Danish lagi. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.507)

VIDEO HARI INI: Masih main Flappy Bird? Jika anda pernah bermain walau sekali, anda akan faham perasan warga emas ini yang memberikan reaksi mereka terhadap permainan video epik itu. “What’s the name of this game? Suicide?” HAHA!

Kalau anda terlepas berita & merupakan peminat kepada siri TV popular satu ketika dahulu, Heroes bakal dihidupkan semula oleh NBC dalam siri 13 episod dan akan ke udara pada 2015 nanti namun barisan pelakon masih belum diketahui. – Mirror UK

Drama bersiri TV Korea, Emergency Couple lakonan Song Ji Hyo dan Choi Jin Hyuk berjaya menjadi yang paling popular diantara rancangan lain yang ditayangkan di stesen TV lain pada masa yang sama dengan rating mencecah 5.0%. – Soompi

Ketika menjayakan salah sebuah konsert dalam jelajah Bangerz Tour di Los Angeles, Miley Cyrus telah mengejutkan hadirin dengan adegan bercium bibir bersama Katy Perry yang hadir memberikan sokongan. Aww yeah! – Just Jared

Nampaknya pelakon ini akan semakin kerap muncul di kaca TV selepas drama bersiri kepolisan, Shades of Blue yang menampilkan Jennifer Lopez telah sah akan dirakamkan dan ke udara sebanyak 13 episod di NBC. Is that you Abby Abadi? Heh. – EW

Penyanyi dan pelakon popular, Maya Karin mendedahkan yang beliau pernah jatuh hati dengan seorang lelaki yang sudah berpunya namun perasaan tersebut terpaksa dilupakan dan diabadikan di dalam sebuah lagu bertajuk Hanya Sebentar. – mStar Online


'Love You Mr Arrogant' Kuasai Anugerah DFKL Edisi Pertama

Buat pertama kali, sebuah majlis anugerah khas diadakan untuk menghargai drama drama kegemaran ramai yang mendapat kadar tontonan di TV3 & TV9 sepanjang tahun diadakan dan ianya dipanggil Anugerah Drama Festival Kuala Lumpur (DFKL).

Mempertaruhkan tujuh kategori utama untuk edisi sulung ini, Anugerah Drama Festival Kuala Lumpur (DFKL) nampaknya dikuasai oleh drama Love You Mr Arrogant apabila berjaya membawa pulang tiga kemenangan termasuk Drama Pilihan.

Pelakon utama drama popular ini, Azlee Khairi & Zara Zya berjaya membawa pulang gelaran Pasangan Serasi Pilihan selain heronya sendiri berjaya merangkul Pelakon Lelaki Pilihan. Pelakon Wanita Pilihan pula menjadi milik Nur Fathia.

Dalam majlis yang sama juga, Drama Pendek Terbaik yang diadili oleh juri profesional telah memilih drama Singh Susu arahan Azmir Affendi sebagai juara dan berjaya meraih hadiah wang tunai berjumlah RM10,000.

Berikut merupakan senarai penuh para pemenang Anugerah Drama Festival Kuala Lumpur yang berlangsung Sabtu lalu & disiarkan secara live di TV3. Juga beberapa keping gaya selebriti di karpet merah anugerah tersebut. Enjoice!

Drama Pilihan: Love You Mr Arragant
Pelakon Lelaki Pilihan: Azlee Khairi
Pelakon Wanita Pilihan: Nur Fathia
Pengarah Pilihan: Raja Ahmad Alauddin (Sebenarnya Saya Isteri Dia)
Penulis Skrip Pilihan: Mufid Suhaimi (Dalam Setiap Sujud)
Barisan Pelakon Pilihan: Sebenarnya Saya Isteri Dia
Pasangan Serasi Pilihan: Azlee Khairi dan Zara Zya (Love You Mr Arrogant)
Drama Pendek: Singh Susu, Gadis Payung Merah dan Kawan


Dynas Mokhtar Nafi Rumah Tangga Kini Dilanda Masalah

Ini menarik. Lama tidak dengar kisah tentang Dynas Mokhtar dan tahu tahu sahaja ada khabar angin dikalangan para peminat mengatakan yang rumah tangga selebriti ini kini sedang dilanda masalah. Betulkah?

Bercakap kepada Utusan Malaysia semalam, Dynas Mokhtar menafikan sebarang gosip yang mengatakan rumah tangga beliau goyah ketika ini dan mengakui banyak membaca gosip tentang mereka yang pastinya tidak benar.

“Alhamdulillah, kami masih baik, tak ada persengketaan seperti yang didakwa. Saya banyak baca gosip mengenai kami, jadi saya memang tidak ada benda untuk beritahu,” ujar Dynas Mokhtar.

Dynas Mokhtar dan suaminya Hafizy Hafiz bernikah pada 15 Mac 2008 lalu dan selepas tujuh tahun melayari alam rumah tangga, keluarga bahagia ini kini memiliki dua orang anak.


Shah Jaszle Bersyukur Karier Berjalan Lancar Selepas Kontroversi

Sudah lama rasanya kita tidak mendengar khabar berita dari pelakon yang suatu ketika dahulu pernah membintangi drama berjudul ‘Asmara’ sekitar tahun 2010, dan sudah acap kali juga dihimpit kontroversi. Bertemu dengannya bersempena majlis pra tonton drama siri Dendam 5 Beradik dia kini kelihatan semakin kurus dan lebih teratur.

Shahz Jaszle berkata sejak dirinya diuruskan oleh adiknya sendiri sebagai pengurus peribadi membuatkannya lebih teratur dari segi penjadualan dan juga kerjayanya.

“Alhamdulillah selepas adik saya mengambil alih sebagai pengurus peribadi, saya kini lebih teratur dan jadual saya lebih baik. Adik saya telah mengambil tugas ini dari tahun lepas selepas selesai sahaja dia tamat belajar,” katanya.

Selepas setahun dihimpit kontroversi agak jarang dia muncul di kaca televisyen dan baru-baru ini sahaja kita dapat melihat Shah Jaszle berlakon dalam drama TV3 bersama-sama dengan Rozita Che Wan dan Zamarul Hisham. Katanya kini selepas apa yang telah berlaku dia tidak pernah mendiamkan diri tetapi lebih banyak fokus terhadap kerjaya lakonannya.

“Apa yang boleh saya cakapkan kini saya perlu lebih berhati-hati dengan setiap tindakan yang dibuat. Tapi Alhamdulillah selepas sahaja kontroversi itu berlaku tawaran berlakon masih tidak putus dan sekiranya saya jarang keluar di media massa ialah disebabkan kerana saya sibuk dengan jadual penggambaran saya,” ujarnya.

Pelakon ini juga turut memberitahu bahawa sebutan kes akan berlangsung semula pada bulan April ini untuk memanggil saksi dan seterusnya prosiding undang-undang akan berlaku.

“Perbicaraan akan berlangsungnya pada bulan April ini iaitu sebutan kes dengan memanggil saksi-saksi untuk meneruskan proses kes ini. Saya tahu kes ini sudah hampir setahun lebih kerana saya ingin melawan secara adil dan saksama”

“Apa yang penting saya mesti positif pada diri sendiri dan apa sahaja yang telah berlaku telah menjadi pengajaran buat saya, dan selepas ini perlu lebih banyak berhati-hati,” ujarnya mengakhiri perbualan.

Perkembangan yang lain, Shah Jaszle dan pelakon jelita, Christina Suzanne akan ke Sydney pada bulan hadapa selama satu minggu untuk menjayakan drama terbitan RTM, yang masih belum lagi mempunyai judulnya. Sementara itu, dia juga bakal membintangi drama bersiri berjudul ‘Kristal Maya’ di slot Samarinda TV3. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.506)

VIDEO HARI INI: Bukan sedikit usaha kreatif dan idea dicurahkan untuk jayakan video mashup lagu Pharrell Williams, Happy & Get Lucky. *berdiri & tepuk tangan kekaguman*

Pasangan selebriti, Leighton Meester dan Adam Brody khabarnya telah pun melangsungkan perkahwinan secara rahsia selepas lama senyap tanpa khabar berita tentang hubungan mereka namun tiada maklumat lain yang didedahkan. – US Weekly

Nampaknya penyanyi ini semakin giat mencipta nama di negara China selepas khabar terbaru mengatakan Shila Amzah kini sedang bersaing program I Am Singer, sebuah realiti TV untuk penyanyi yang sudah punya nama. – Murai

Penyanyi, Brian McKnight telah kemukakan saman terhadap akauntan peribadi selepas syarikat itu gagal melaksanakan tugas untuk membayar cukai peribadi beliau kepada kerajaan Amerika Syarikat dan jumlahnya kini melebihi US$1 juta. – TMZ

Marvel telah melancarkan trailer rasmi pertama untuk Guardians of the Galaxy, filem sci-fi super-hero yang bakal muncul di pawagam kelak menampilkan Chris Pratt, Zoe Saldana & John C. Reilly. Saksikan sekarang!- Huffington Post

Entah kenapa ini menjadi bahan berita di Korea namun media di sana melaporkan yang Suzy dari miss A telah sah akan menghadiri konsert Avril Lavigne di Seoul kelak dan akan bertemu dengan penyanyi itu di belakang pentas. – Soompi


Erra Fazira: Saya Sudah Tidak Berhutang Apa Apa Dengan Masyarakat, Media

Selepas sekian lama peminat dan juga pengamal media berteka teki tentang kisah dalaman rumahtangga Erra Fazira dan Engku Emran, semalam semuanya terjawab apabila pasangan ini bercerai talak satu secara baik di mahkamah.

BACA: Engku Emran Dapat Hak Penjagaan Anak, Engku Aleesya & Erra Tidak Tuntut Nafkah

Apabila berita perpisahan ini menjadi bualan ramai, pastinya peminat ingin tahu pula apakah punca sebenar mereka kini tidak lagi bersama dan tidak tinggal sebumbung sejak setahun dan enam bulan yang lalu. Ini jawapan Erra Fazira kepada GUA;

“Saya pinta jangan ditanya mengenai perkara lepas serta bila dan kenapa perkara ini berlaku kerana saya tak berhasrat untuk bercerita. Bagi saya, biarlah ia menjadi rahsia”

“Saya ada sebab kenapa pendamkan perkara ini. Bukan kerana saya mementingkan diri namun saya ada alasan yang tersendiri. Perkara ini melibatkan hal rumahtangga dan masalah dalaman keluarga. Itu adalah hal peribadi dan saya tak boleh kongsi kepada semua mengenai perkara ini. Saya harap semua orang menghormati dengan keputusan saya ini”

“Saya bersyukur segalanya sudah selesai dan berterima kasih kepada semua kerana bersabar selama ini. Saya rasa lega kerana sudah tidak berhutang dengan masyarakat serta pihak media mengenai hal ini. Malah, kalau boleh, saya juga mahu menutup subjek ini dan tidak mahu bercakap mengenainya lagi,” jelas pengacara program Primadona itu lagi.


Adi Putra Buka Agensi Umrah & Tidak Akan Tinggal Lakonan

Sejak tamat kontroversi tidak lama dahulu, pelakon ini agak senyap dari dunia hiburan atau kami sahaja yang tidak berikan perhatian? Adi Putra dalam senyap senyap telah menubuhkan sebuah syarikat menguruskan pakej umrah.

Bercakap kepada Utusan Malaysia semalam, Hadid Travel & Tours ditubuhkan untuk beliau memberi peluang kepada dirinya menceburkan diri dalam dunia perniagaan selepas selama ini memberikan fokus kepada dunia hiburan dan lakonan.

“Bila kita ceburi bidang baharu, semua perkara kita perlu belajar. Bila wujudkan Hadid Travel & Tours saya tahu bidang ini tidak ada kena mengena dengan dunia lakonan yang sudah saya lalui selama 13 tahun,” ujar Adi Putra.

“Kumpulan pertama yang diuruskan saya akan berlepas ke Tanah Suci Mekah pada 13 Mac ini. Saya juga akan ke sana tetapi bukanlah sebagai ustaz pengiring, tetapi sekadar menguruskan segala urusan sahaja. Kami akan sediakan ustaz yang lebih arif untuk membantu mereka”

Mempunyai nama besar dalam dunia hiburan, Adi Putra bagaimana pun nafikan yang beliau menggunakan namanya sebagai pengaruh untuk melariskan pakej umrah syarikatnya namun tidak menolak untuk turut serta ke Mekah setiap bulan.

Dan apabila sibuk dengan dunia perniagaan sekarang, pastinya para peminat ingin tahu sama ada Adi Putra akan meninggalkan dunia lakonan yang banyak menaikkan namanya selama ini.

“Saya anggap ini permulaan baharu dan saya tidak perlu tinggalkan apa-apa. Sebelum ini juga saya akan fokus untuk semua kerja yang saya lakukan, sama juga untuk perniagaan ini,” tambah pelakon ini lagi. (rtky/eka)


Tolak Pinangan, Norish Karman Belum Terfikir Cari Pengganti

Sudah menjadi lumrah apabila seseorang yang cantik dikejar ramai dan tidak terkecuali juga dengan Norish Karman yang menjadi salah seorang yang sentiasa dikejar oleh ramai lelaki yang mahu menjadikan dirinya teman hidup.

“Ada yang datang mengurat dan ada itu yang membawa ibubapa mereka untuk meminang saya dan macam-macam lagi. Buat masa sekarang saya masih tidak mahu memikirkan soal jodoh dan perkahwinan kerana saya perlu fokus dengan perniagaan dan juga karier saya ini”

“Sekiranya saya hendak berkahwin atau apa sahaja saya mahu berdikari terlebih dahulu saya perlu untuk mencari rezeki dan harta supaya bakal suami saya tidak perlu untuk menanggung mereka dengan erti kata lain tidak perlu untuk dia dibebani dengan anak-anak saya”

“Biarlah anak-anak menjadi keutamaan saya dahulu. Kadang-kadang kalau saya di rumah anak-anak saya akan bertanyakan seperti tak keluar dating ke mama? Mereka sangat sporting dan tidak kisah untuk saya berkawan dengan sesiapa pun,” ujarnya sambil berseloroh.

Dia turut memberitahu bahawa hubungannya bersama bekas suaminya yang kedua tidak begitu baik kerana sehingga sekarang dia masih tidak membenarkan anak bongsunya bersama bekas suaminya yang kedua itu berjumpa.

“Saya tidak membenarkan mereka berjumpa kerana datuknya pernah berpesan supaya anak itu tidak dibenarkan berjumpa dengan bapanya itu,” ujar Norish Karman. (rtky/hfz)


Engku Emran Terima Hak Penjagaan Anak, Engku Aleesya

Berita yang menjadi perhatian ramai dalam tempoh 24 jam yang lepas pastinya penceraian Erra Fazira & suaminya, Engku Emran yang sebelum ini sering di’landa spekulasi berkaitan situasi rumahtangga mereka yang dikatakan bermasalah.

Hakim Syarie, Mohammad Adib Husain mengesahkan lafaz dibuat Engku Emran itu selepas kedua-dua pihak bersetuju untuk berpisah secara baik.

Mahkamah Tinggi Syariah Shah Alam juga memutuskan hak penjagaan anak, Engku Aleesya diberikan kepada Engku Emran dan hak bermalam serta lawatan bersama diberikan kepada Erra Fazira apabila kedua-dua pihak bersetuju mengenainya.

“Mahkamah turut meluluskan permohonan plaintif (Erra Fazira) untuk tidak membuat sebarang tuntutan nafkah edah dan mutaah,” ujar Hakim Syarie, Mohammad Adib Husin.

Sinar Harian juga melaporkan yang pasangan ini mengaku sudah tidak tinggal sebumbung sejak setahun enam bulan yang lalu dan Erra Fazira yang ditemui media berharap tiada lagi persoalan tentang mereka selepas ini.

“Segala spekulasi telah terjawab. Saya mohon jangan tanya lagi. Ia (kerjaya) menjadi fokus utama saya kini,” ujar Erra Fazira selepas prosiding selesai. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.505)

VIDEO HARI INI: Kamera hadapan (dash cam) kereta di Rusia sering kita lihat merakam kejadian brutal dan ngeri — ini sisi positif dan penuh kemanusiaan yang berjaya dirakamkan oleh mereka di sana. Faith in humanity restored.

Pelakon popular & bintang hip hop era 90’an, Will Smith menjadi tetamu selebriti pertama ke episod sulung The Tonight Show with Jimmy Fallon & bersama hos popular itu tampil untuk video parodi (?) Evolution of Hip-Hop Dancing. Ball! – Just Jared

Beberapa sumber terdekat dengan Katy Perry & John Mayer menafikan yang mereka berdua sudah bertunang selepas timbul khabar angin apabila ada mata melihat pasangan ini meninggalkan sebuah hotel bersama pada hari Valentine lalu. – US Magazine

Tiga ahli kumpulan Super Junior, Shindong, Eunhyuk & Sungmin akan menyampaikan sebuah syarahan secara bersama tentang impak dunia hiburan k-pop kepada dunia di National Assembly of Korea pada 20 Februari ini. – Soompi

Selepas teraju utamanya Chiweetel Ejiofor memenangi Best Actor di malam anugerah BAFTA, filem 12 Years a Slave telah disebut sebut sebagai calon terbaru untuk membawa pulang gelaran filem terbaik di anugerah Oscar pula nanti. – Mirror UK

Bekas isteri kepada pengacara Jimmy Shanley, Nur Suhaila memberitahu mahkamah bahawa bekas suaminya itu tidak mampu menjaga anak dengan baik & anak masih kecil dijadikan alasan hak bermalam tidak sesuai diberikan kepada bekas suaminya itu. – Sinar Harian


Forteen Anjur Konsert KITA 20FORTEEN Untuk Hargai Sokongan Peminat

Genap tiga tahun berada dalam industri hiburan dan berjaya menempa nama tersendiri dalam dunia muzik tanah air, Forteen yang dianggotai 4 jejaka berbakat besar Izzue, Ariz, One & Ameer kini tampil dengan sebuah konsert penghargaan buat para peminat.

Forteen mula mendapat perhatian ramai pada tahun 2011 dengan lagu berhantu mereka berjudul Berdua Bersatu sehingga tercalon dalam Top 5 Artis Duo/Kumpulan ABPBH tahun itu dan kembali dengan Seperti Dulu selepas kejayaan pertama.

Industri muzik seakan merestui perjalanan seni kumpulan ini apabila mereka dinobatkan sebagai Vokal Berkumpulan Terbaik AIM 19 tahun 2012 dan single ketiga berjudul Kita berjaya tercalon ke peringkat Separuh Akhir Muzik Muzik 28 dan Top 5 Vokal Berkumpulan Terbaik AIM 20.

Dengan kejayaan demi kejayaan yang diraih oleh Forteen & bagi menghargai kesetiaan peminat yang sentiasa menyokong dan untuk menampilkan bakat Forteen, KRU Music akan menganjurkan Konsert KITA 20FORTEEN yang bakal berlangsung pada 29 Mac 2014.

Konsert ini akan mengambil tempat di KL Live, Jalan Sultan Ismail & bermula pada jam 5 petang sehingga 7 petang. Konsert selama 2 jam ini akan menggunakan live band bagi memantapkan lagi persembahan selain akan diselangseli dengan gimik dan kejutan yang bakal diketahui pada hari konsert tersebut.

Sebanyak 15 buah lagu bakal dipersembahkan oleh Forteen pada konsert itu dan peminat boleh mendapatkan tiket yang berharga RM80 sahaja.

Penjualan tiket konsert ini telah dijalankan dan boleh didapati di talian hotline United Studios 03-83201888, KL Live 03-21622570/71/72 dan di Redbox Ria 03-21457788. Maklumat lanjut di facebook.com/officialforteen. Rotikaya.com adalah portal rasmi untuk konsert ini.


Erra Fazira Sah Bercerai Talak Satu

Pelakon popular, Erra Fazira sah bercerai talak satu dengan suaminya, Engku Emran Engku Zainal Abidin di Mahkamah Tinggi Syariah, di sini, sebentar tadi.

Hakim Syarie, Mohammad Adib Husain mengesahkan lafaz dibuat Engku Emran itu selepas kedua-dua pihak bersetuju untuk berpisah secara baik.

Erra Fazira dan Engku Emran berkahwin pada 25 Oktober 2007 dan dikurniakan seorang anak perempuan, Engku Aleesya, 5.


Bakal Kahwin Tahun Ini, Hanez Suraya Akui Kekasih Kuat Cemburu

Boleh nampak yang Hanez Suraya kali ini tidak mahu bercinta lama lama sebelum mendirikan rumah tangga selepas mendedahkan yang beliau bakal berkahwin dengan seorang ahli perniagaan berusia 34 tahun tidak lama lagi.

“InsyaAllah pada tahun ini kami berkahwin, tarikh sudah ada tetapi belum boleh diumumkan kerana masih lagi mencari lokasi yang sesuai dan kalau boleh saya tidak mahu bertunang tetapi tengok macam mana keputusan keluarga nanti,” ujar Hanez Suraya.

BACA: Lebih Tiga Bulan Putus Cinta, Hanez Suraya Kini Bersama Kekasih Baru?

Bercakap tentang sifat bakal suaminya itu, Hanez Suraya mengakui jejaka tersebut sebagai seorang yang kuat cemburu, tidak romantik tetapi matang dan serius mahu menjadikan dirinya sebagai isteri dan teman hidup.

“Lepas berkahwin nanti kenalah hormat keputusan suami, sekarang sahaja dia agak cemburu kalau ada sesi fotografi yang memerlukan saya bergambar mesra dengan lelaki, inikan pula berlakon berpelukkan”

“Sejak bercinta dengannya, saya juga sudah tidak boleh keluar malam — kalau keluar siang sekalipun kena balik awal,” tambah Hanez Suraya yang tidak kisah untuk berhenti dari dunia seni selepas berkahwin jika itu permintaan suami. (rtky/m)


Maya Karin Tolak Dakwaan Jadi Anak Emas Osman Ali

Muncul dalam empat filem arahan pengarah popular, Osman Ali nampaknya memberi kesan kepada persepsi para peminat akan status seseorang pelakon itu dan Maya Karin tidak terlepas di’panggil anak emas pengarah itu.

Selepas Anak Halal, Cun dan Ombak Rindu, Maya Karin sekali lagi terpilih untuk menjadi teraju utama dalam filem terbaru arahan Osman Ali berjudul Sejoli yang akan ke pawagam 20 Februari di pawagam berdekatan anda (bukan iklan berbayar).

Maya Karin berkata kepada Sinar Harian hari ini tiada istilah anak emas sepanjang kerjaya beliau kerana keputusan untuk berlakon di bawah Osman Ali adalah kerana selesa berbuat demikian.

“Secara jujurnya saya tidak kisah untuk bekerjasama dengan sesiapa pun dan tidak ada istilah lebih istimewa daripada yang lain ketika bekerja,” ujar beliau.

Maya Karin yang ditemui media pada tayangan perdana filem Sejoli juga berkata yang beliau tidak menyasarkan untuk berkahwin tahun ini walaupun mengakui sedang bercinta dengan seorang jejaka mat saleh.

“Sebab tahun ini fokus saya untuk kerjaya seni dan tengoklah tahun depan ke atau tahun seterusnya (ketawa). Lagipun saya tidak letak sebarang sasaran bila untuk berkahwin selepas saya sedar dalam hidup ini bukan semua kita boleh rancang.


Filem Minggu Ini: Endless Love

Endless Love (2014) ialah sebuah filem drama yang ditulis dan diarahkan oleh seorang pengarah wanita iaitu Shana Feste yang terkenal dengan arahan The Greatest (2009) dan Country Strong (2010). Kisah cinta antara 2 darjat yang sangat melodrama ini ‘kononnya’ diadaptasi dari sebuah novel dengan judul yang sama Endless Love (1979) karya Scott Spencer. Filem kali ini sebenarnya lebih kepada bikinan semula atau ‘remake’ filem adaptasi novel itu yang diarahkan oleh Franco Zeffirelli pada tahun 1981 yang melonjakkan nama Brooke Shields dan laku di pasaran tetapi dikritik teruk.

Ini kisah cinta monyet remaja di antara David Elliot (Alex Pettyfer) dan Jade Butterfield (Gabriella Wilde) yang terhalang oleh bapa Jade, Hugh Butterfield (Bruce Greenwood) yang lebih mementingkan masa depan anaknya supaya menyambung pelajaran dalam bidang perubatan. Konflik utamanya mengenai perebutan perhatian seorang bapa dan seorang kekasih kepada seorang gadis yang baru mengenal erti cinta.

Kisah bermula apabila Jade anak orang kaya yang berkenalan dengan rakan sekolahnya, David anak kepada seorang bapa tunggal, Harry Elliot (Robert Patrick) yang menjalankan perniagaan bengkel kereta. Konflik demi konflik berlaku bertimpa-timpa kerana bapa Jade seorang yang seperti bipolar kerana masih trauma dengan kematian anak sulungnya sehingga terlalu bersikap ‘overprotective’ kepada Jade. Namun begitu ibu Jade, Anne Butterfield (Joely Richardson) dan adiknya Keith Butterfield (Rhys Wakefield) lebih bersikap terbuka mengenai pilihan kekasih Jade iaitu David.

Di samping itu, filem ini juga menyuntik beberapa plot konflik lain sekadar untuk memanjangkan cerita. Adik Jade, Keith yang sedang bercinta dengan Sabine (Anna Enger) sudah tidak peduli kepada kehendak ayahnya yang sering membandingkan dengan mendiang abangnya. Ibu Jade, pula semakin hari semakin jelak dengan perangai suaminya lantas mahu menyambung minat menulis buku. Sementara itu bapa Jade, Hugh tanpa diduga mempunyai hubungan sulit dengan isteri orang.

Keluarga David juga ada konflik dalaman tersendiri sebagai plot tambahan. Ibunya dikatakan curang kepada ayahnya, Harry kerana ekonomi keluarga yang sederhana. Namun Harry tidak pula memberi amaran apa-apa kepada David bila mengetahui dia bercinta dengan anak orang kaya seperti Jade. Penampilan bekas kekasih David iaitu Jenny (Emma Rigby) cuma sekadar cameo sahaja tanpa diberi sebarang latar cerita yang penting. Memang banyak sub-plot, namun semua cabang itu tidak ke mana-mana dan tidak didalami dengan konklusi yang selesai.

Beberapa babak adegan seksual dan pengunaan dadah rasanya telah dipotong untuk kesesuaian klasifikasi P13 untuk tayangan di pawagam tempatan. Namun begitu, anda masih boleh bersuka-suka menyaksikan kisah ala Romeo dan Juliet versi moden ini yang dibikin dengan ala kadar sahaja. Filem ini ada semua formula yang nyata untuk sebuah kisah cinta remaja yang santai. Ada majlis graduasi sekolah di awalnya, ada adegan ‘terjatuh buku dan pertembungan mata kali pertama’, ada majlis keraian dan ‘party’ mandi-manda di kolam renang, ada adegan naik kereta tanpa bumbung serta ada aksi pertengkaran manja nangis-nangis di khalayak ramai. Anda minta sahaja plot cinta klise, filem ini ada menghidangkannya.

Sejujurnya selepas menonton versi terbaru 2014, saya berpendapat bahawa filem kali ini hanya mengambil judulnya sahaja tanpa mengambil pusing isi sebenar novel atau filem 1981 yang asal. Ternyata ia hanya memanipulasikan populariti karya Endless Love terdahulu sebagai senjata pemasaran sahaja. Filem ini cuma mengambil rangka kisah cinta yang terhalang di antara David dan Jade serta beberapa plot asas menjadi sebuah filem terbaru yang terlalu klise.

Penceritaan filem ini begitu seiras drama kekeluargaan dari siri-siri drama televisyen seperti Dawson Creek (1998-2003) dan Gilmore Girls (2000-2007). Mungkin kalau ia dijadikan siri di awal-awal tahun 2000-an pasti akan meletup, tetapi mempersembahkannya di tahun 2014 agak ketinggalan kot? Kisahnya tidaklah membosankan sekiranya dilihat dari penceritaan filem jiwang sebegini yang ternyata sangat santai. Ia memang 100% filem bertih jagung yang lemak berkrim untuk tontonan pasangan yang sedang bercinta dan bermesra dalam panggung tanpa perlu memeningkan kepala.

Penonton hanya layankan sahaja kronologi babak-babak percintaan ala main tarik-tali David dan Jade yang hanya dihalang oleh pemisahnya iaitu bapa Jade, Hugh Butterfield yang bertalu-talu seperti dendam dan dengki yang tak berkesudahan kepada David. Paparan visualnya memang membuai-buai seperti menonton video muzik karaoke yang cantik disulami lagu-lagu sedap dengan lirik kisah romantik.

Dari sudut lakonan, semuanya biasa dan sederhana. Dari sudut pengarahan, Shana Feste ok-ok sahaja. Sebenarnya kalaulah ia dibikin semula sebagai adaptasi asli dari novelnya, kisah kegilaan watak David Axelrod (novel) yang sangat dramatik tersebut, maka mungkin ia mendapat pujian. Namun begitu, Shana Feste menjahanamkan lagi kisahnya malahan lebih buruk dari filem versi arahan Franco Zeffirelli (1981) dahulu. Ini membuktikan bahawa tidak semua filem terkini ‘remake’ dari Hollywood akan semestinya hebat?

Kalau anda dan pasangan kekasih, dengan suami atau isteri hanya mahu menonton filem cinta yang mudah dilupakan selepas keluar dari panggung, Endless Love (2014) ini ialah pilihan yang paling sesuai. Oh ya! Filem ini tidak mengandungi lagu cinta hebat ‘Endless Love’ nyanyian Lionel Richie dan Diana Ross yang sangat meletup di tahun 1981 dahulu.


Fakta Hiburan Yang Perlu Anda Tahu Sebelum Masuk Pejabat Hari Ini (N.504)

VIDEO HARI INI: Anda mungkin sudah banyak dengar versi tersendiri lagu Let It Go dari filem Frozen ini namun versi Alex Boyé & One Voice Children’s Choir merupakan yang terbaik pernah kami dengar setakat ini.

Semua sedia maklum yang filem sekuel Pitch Perfect 2 bakal menjadi kenyataan dan salah seorang teraju utama, Rebel Wilson berkata yang beliau mahukan penyanyi rap popular, Drake sebagai pasangan bercinta beliau dalam filem itu nanti. – TMZ

Universal Studios telah melancarkan trailer pertama untuk filem Unbroken arahan pertama Angelina Jolie yang dianggap tepat ketika berlangsungnya Olimpik musim sejuk kerana filem itu ada berkisarkan seorang atlet sukan Olimpik. – Deadline

Teraju utama filem Sejoli, Remy Ishak berkata yang beliau hampir menolak tawaran Osman Ali untuk terlibat dengan filem tersebut kerana mahu berehat selepas habis terlibat dengan satu penggambaran lain. – Sinar Harian

Filem stop motion (animasi?) terbaru kegemaran kita semua, The Lego Movie telah berjaya mendahului kutipan filem di Hollywood buat minggu kedua berturut turut dan berjaya mengutip US$48.8 juta sepanjang minggu. – Huff. Post

Drama bersiri eksklusif di Netflix, House of Cards menjadi bualan ramai sepanjang hujung minggu lalu dan pelakon utamanya, Kevin Spacey berkata apa yang dipaparkan menerusi drama itu tidak jauh dari politik sebenar Amerika Syarikat. – Washington Post


Zizan Razak Tidak Lagi Berahsia, Bakal Nikah Emma Maembong Tahun Ini?

Menerusi kemaskini Zizan Razak menerusi Instagram beliau, selebriti ini telah memuat naik sekeping gambar yang merupakan lukisan yang dipercayai dihasilkan oleh Emma Maembong dengan kata kata romantis.

“Percaya, hargai, sayang, cinta, teguh, sabar, jujur dan ikhlas — thanks untuk lukisan ini sayang. Sejuta erti disebalik lukisan ini, harap kekal seperti mana lukisan ini. Love you sayang”

Rasanya para peminat sudah tidak perlu lagi untuk berteka teki akan status hubungan Zizan Razak & Emma Maembong ketika ini. Menerusi ruangan komen juga ramai peminat sudah mula mendoakan pasanagn ini untuk bertemu jodoh.

Bercakap kepada Berita Harian hujung minggu lalu, Zizan Razak mendedahkan yang beliau ada merancang untuk menamatkan zaman bujangnya tahun ini walaupun tidak menyebut secara spesifik bakal isterinya adalah Emma Maembong.

“Kalau ikut perancangan diri saya, Insya Allah tahu ini nak kahwin. Tapi semuanya terserah kepada jodoh. Saya hanya merancang & Tuhan yang menentukan. Ingat ya, saya hanya rancang saja tahun ini,” ujar Zizan Razak. Jangan tunggu lama lama ya abang Zizan.


Izara Aishah Tidak Puas Hati Dengan Lakonan Sendiri

Bergelar pelakon popular dengan beberapa tajuk drama popular terikat kepada namanya tidak bermakna Izara Aishah cepat berpuah hati dengan setiap hasil lakonan’nya — terbaru menerusi filem Sejoli di bawah arahan Osman Ali.

Bercakap kepada portal GUA hari ini, Izara Aishah yang pertama kali berlakon di bawah pengarah popular itu mengakui tidak berpuas hati dengan hasil lakonan beliau ketika menonton produk akhir filem Sejoli baru baru ini.

“Saya puas melihat lakonan orang lain tetapi saya tidak puas hati melihat lakonan sendiri. Ini merupakan kali pertama saya berlakon di bawah arahan Osman Ali. Saya rasa kadang kala saya terlebih over, rasa menyampah pun ada”

“Saya rasa teruk, tapi dari situ saya akan baiki mutu lakonan saya. Saya juga ada menghadiri kelas lakonan sebelum bermulanya penggambaran filem ini,” ujar Izara Aishah.

Filem Sejoli arahan Osman Ali dan turut dibintangi oleh Bront Palarae, Maya Karin, Remy Ishak, Azad Jazmin, Dira Abu Zahar dan ramai lagi ini akan berada di pawagam 20 Februari. Kami sarankan anda pergi tonton. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.503)

VIDEO HARI INI: Semua orang tahu yang model dalam mana mana majalah memang terima sentuhan Photoshop, namun masih ramai wanita memandang ianya sebagai rupa ideal. Apa jadi jika perkara sama dilakukan kepada wanita biasa?

Kalau anda terlepas, berita paling besar di Hollywood hujung minggu lalu adalah pengakuan bintang filem Juno, Ellen Page yang mengakui dirinya seorang lesbian atau gay — jangan keliru pelakon ini dengan pengacara popular, Ellen DeGeneres. – Just Jared

Bersempena dengan sambutan hari Valentine satu kajian sosial menunjukkan yang ahli kumpulan Big Bang, T.O.P menjadi pilihan ramai sebagai teman lelaki paling dikehendaki ramai gadis di Korea diikuti rakannya, G-Dragon. – Soompi

Pada hari Valentine yang lalu, Christina Aguilera melalui akaun Twitter mengumumkan yang beliau kini bergelar tunangan kepada kekasihnya selama 3 tahun Matt Rutler dan turut kongsikan gambar cincin tunang mereka. Sweet! – US Magazine

Dua orang lelaki telah tampil kemukakan saman terhadap pengarah filem terkenal, Spike Jonze kerana dikatakan mengambil idea mereka pada tahun 2011 yang kemudiannya menjadi kisah asas dalam filem Her. Idea, semua orang boleh ada ‘kan? – TMZ

Terbuka hati untuk mengenakan hijab secara penuh selepas pulang mengerjakan umrah baru baru ini, Rabecca Nur al-Islam mengakui tidak banyak baju menutup aurat & kini mula menjual semua koleksi baju seksinya kepada peminat. – Sinar Harian


Almy Nadia Mengaku Terkejut Dengan Pengumuman Fizz Fairuz

Dan bukan terkejut kerana tidak mengetahui yang mereka bakal berkahwin, tetapi terkejut kerana pengumuman yang dibuat oleh Fizz Fairuz kepada pihak media secara tiba tiba dan terlalu awal dari apa yang mereka berdua rancang.

“Terkejut juga bila Fizz cakap dia sudah dedahkan (berita perkahwinan) kepada media tadi (semalam). Asalnya kita rancang hendak dedahkan mungkin pada Mac atau April nanti. Sebab macam terlalu awal juga sebenarnya”

BACA: Fizz Fairuz Umum Bakal Nikah Almy Nadia 30 Mei Ini

“Patutnya simpan (rahsiakan) lagi, tetapi mungkin dia sudah bosan asyik diajukan pertanyaan kahwin, jadi dia dedahkan juga,” ujar Almy Nadia kepada Harian Metro hari ini.

Menerusi portal GUA hari ini, Almy Nadia berkata yang beliau mengharapkan semua yang dirancang akan berjalan lancar namun tidak menolak masih mempunyai fobia untuk berkahwin selepas apa yang terjadi sebelum ini.

“Perasaan saya gembira, takut dan teruja. Semuanya bercampur baur kerana pelbagai benda telah melanda hubungan kami untuk sampai ke tahap ini. Perkara yang telah terjadi membuatkan saya menjadi fobia,” ujarnya.

Fizz Fairuz semalam mendedahkan yang beliau akan menikahi Almy Nadia pada 30 Mei ini di kediaman bakal pengantin perempuan di Pulau Pinang dan turut berkata yang mereka sudah pun bertunang pada Oktober tahun lalu. (rtky/m)


Romantika Bawa Fizo Omar & Isteri Ke Istanbul, Turki

Bertuah badan menjadi pasangan suami isteri berstatus selebriti ini. Selepas puas berbulan madu sekitar negara Eropah, Fizo Omar & Mawar kembali ke sana kali ini bersama krew Romantika untuk menjalani penggambaran di Istanbul, Turki.

Seperti nama rancangan yang mereka jayakan, pasangan ini tampak romantis dalam beberapa keping gambar yang Fizo Omar kongsikan melalui akaun Instagram beliau beberapa hari ini.

Bercakap kepada media baru baru ini tentang isterinya yang kerap hadir bersama ke majlis hiburan selepas berkahwin, Fizo Omar berkata inilah cara mereka bercinta selepas kahwin dan bukannya tidak boleh berenggang seperti didakwa.

“Mestilah, Mawar kena sentiasa ada bersama saya. Tapi kalau ikutkan untuk acara anugerah sebegini (Anugerah MeleTOP Era), ini baru kali kedua saya bawa dia. Sedikit sebanyak dia semakin faham dengan kerja saya”

“Lagipun kami ni kan bercinta selepas kahwin. Jadi inilah cara kami habiskan masa bersama — tapi tidaklah selalu sangat dia ikut saya, cuma ada masa-masa tertentu saja. Mawar pun ada kerja dia sendiri,” jelas Fizo Omar kepada Malaysian Digest.

Biarlah mereka ini pengantin baru, mestilah mahu berkepit sentiasa — lagi pun halal ‘kan? Tatap gambar romantis mereka bercuti ke Istanbul jika anda suka dengan pasangan ini. (rtky/eka)


Fakta Hiburan Yang Perlu Anda Tahu Sebelum Masuk Pejabat Hari Ini (N.502)

VIDEO HARI INI: Bersempena dengan sambutan hari Valentine yang mungkin anda semua tidak menyambutnya — biar kerana alasan agama atau tiada pasangan (uh oh), ini kisah disebalik simbol cinta yang boleh anda lihat di mana mana sahaja.

Selepas siri TV How I Met Your Mother tamat, kini versi pihak perempuan pula berjudul How I Met Your Dad dalam pembikinan dan Greta Gerwig telah diumumkan bakal membawa watak utama dalam siri baru itu. Harap ianya lebih legen.. wait for it, dary! – EW

Menjadi artis ketiga diumumkan selepas Craig David & bintang pop Korea, Rain untuk konsert Twin Tower @LIVE 2014, Christina Aguilera berjanji untuk beraksi secara sopan di atas pentas nanti sebagai menghormati budaya di sini. – Malaysian Digest

Filem terbaru yang sudah tamat penggambaran dan menampilkan Katherine Heigl telah dibawa ke IndieGogo oleh penerbitnya dengan harapan dapat meraih sumbangan sebanyak US$150,000 untuk menghabiskan proses suntingan. – Variety

Syarikat pengurusan YG Entertainment telah mengumumkan secara rasmi yang 2NE1 bakal kembali dengan album baru berjudul CRUSH pada 28 Februari ini dan ianya akan mengandui 10 buah lagu baru. – Soompi

Ratu komedi Hollywood, Sarah Silverman dikhabarkan kini sedang hangat bercinta dengan pelakon Michael Sheen selepas kedua dua mereka dilihat habiskan masa bersama di malam sambutan hari jadi pelakon itu. – People


Belanja, Kumpul Mata Dengan AirAsia BIG Untuk Tebus Penerbangan Percuma

Sebagai menghargai pelanggan setia, AirAsia telah mewujudkan Program Kesetiaan AirAsia BIG (AirAsia BIG Loyalty Programme) yang memberikan ganjaran berupa mata (atau BIG Points) setiap kali mereka terbang bersama AirAsia.

Sedar akan pentingnya hubungan bermakna antara pelanggan & syarikat penerbangan tambang murah itu, AirAsia akan memberikan 1 BIG Points untuk setiap RM4 yang dibelanjakan bersama AirAsia.

Jika anda memesan sekurang kurangnya stau servis tambahan (add-on) ketika terbang bersama AirAsia, anda akan menerima 1 BIG Points untuk setiap RM2 yang dibelanjakan. Gandaan segera di situ.

BIG Points atau mata untuk program kesetiaan ini juga boleh dikumpul menerusi pelbagai rakan perniagaan terpilih sebagai contoh jika anda membeli belah di Paradigm Mall dari sekarang hingga 31 Mac 2014, anda akan menerima 2 BIG Points untuk setiap RM1 yang dibelanjakan.

Apabila anda sudah memiliki cukup mata, BIG Points boleh ditukar secara keseluruhan atau sebagai tambahan kepada bayaran tunai dengan mana mana penerbangan AirAsia bermula dengan hanya 100 BIG Points.

Selain tiket penerbangan, ahli AirAsia BIG Loyalty Programme juga boleh menebus mata yang terkumpul untuk bilik hotel di Tune Hotel atau barangan eksklusif AirAsia.

AirAsia dengan promosi terbaru seperti di atas membolehkan anda menebus tiket penerbangan ke Sydney, Australia dan pelbagai lagi destinasi dengan mata serendah 2700 BIG Points. Masih ada masa, sah sehingga penghujung Mac 2014.

Untuk maklumat lanjut tentang AirAsia BIG Loyalty Programme juga senarai rakan perniagaan terpilih dan cara bagaimana anda boleh mendaftar untuk menjadi ahli AirAsia BIG (BIG Shot), lawati laman rasmi AirAsia BIG di airasiabig.com. Jom!


Fizz Fairuz Umum Bakal Nikah Almy Nadia 30 Mei Ini

Dalam temubual bersama media ketika ditemui di lokasi penggambaran filem Cicakman 3 petang tadi, Fizz Fairuz mendedahkan yang beliau & Almy Nadia bakal bernikah pada 30 Mei 2014 ini dan mengadakan resepsi perkahwinan keesokan harinya di Pulau Pinang.

Fizz Fairuz juga mengatakan yang mereka sudah bertunang pada bulan Oktober yang lalu & kini sedang giat membuat persiapan perkahwinan.

Pelakon Nur Kasih itu bakal memberi wang hantaran berjumlah RM20,000 & sudah menetapkan destinasi berbulan madu iaitu Maldives.


Taylor Swift Adakan Konsert Di Malaysia 11 Jun 2014

Berita baik buat semua peminat Taylor Swift di Malaysia yang memang menantikan kedatangan penyanyi ini untuk mengadakan konsert di sini.

Melalui satu e-mail terbaru kepada para peminat, beliau mengesahkan bakal turun mengadakan sebuah konsert istimewa di Kuala Lumpur pada 11 Jun ini bertempat di Stadium Putra, Bukit Jalil.

Tiket akan mula dijual pada 1 Mac 2014 melalui laman web www.ticketpro.com.my atau melalui panggilan telefon menerusi talian 03-78807999.

Kuala Lumpur merupakan salah satu destinasi persinggahan Taylor Swift menerusi siri jelajah konsert The Red Tour beliau selain Jakarta, Manila, Bangkok & Singapura.


Rabecca Nur al-Islam Tampil Bertudung, Dapat Hidayah Ketika Tunai Umrah

Nampaknya doa ramai untuk melihat Rabecca Nur al-Islam tampil berpakaian seindah namanya termakbul apabila selebriti ini telah mengambil keputusan untuk terus berhijab sejak pulang menunaikan umrah hujung bulan lalu.

Bercakap kepada mStar Online hari ini, Rabecca Nur al-Islam mengakui yang beliau sudah mula berhijab sejak menunaikan umrah bersama suami & ahli keluarganya dan selesa dengan penampilan sebegitu.

“Sepanjang menunaikan Umrah, saya rasa cukup selesa dengan berhijab dan ketika pulang ke tanah air pada Isnin lalu, rasa pelik pula apabila tidak berhijab”

“Kemudian saya nekad mahu kekal berhijab — lagipun memang dari dahulu lagi saya berniat mahu menutup aurat. Alhamdulillah, Allah memberi hidayah kepada saya ketika di Mekah”

Mendapat sokongan suami untuk berhijrah menjadi muslimah yang lebih baik, Rabecca Nur al-Islam juga berkata beliau kini lebih tenang selepas melakukan penghijrahan dalam hidupnya selain menutup aurat. Manis nampak bila pelakon ini berhijab. (rtky/eka)


Liyana Jasmay Bakal Anjur Majlis Khas Untuk Umum Jantina Anak

Lama tidak dengar kisah terbaru Liyana Jasmay ‘kan? Tahu tahu sudah 7 bulan usia kandungan dan seperti yang boleh anda lihat melalui gambar di atas, selebriti ini kekal comel dna jelita. Heh.

Bercakap kepada Utusan Malaysia petang semalam, Liyana Jasmay mendedahkan yang beliau akan mengumumkan jantina anaknya pada majlis khas yang akan diadakan pada 5 April ini.

Menurut pasangan duet Shaheizy Sam untuk lagu terbaru berjudul Bangun itu lagi, beliau yang sudah tahu jantina anaknya itu sengaja merahsiakan perkara itu sebagai satu kejutan buat pihak media massa dan juga para peminat.

“Pada majlis itu juga akan diadakan doa selamat. Saya akan umumkan jantina anak saya selepas majlis itu nanti. Cuma buat masa ini, saya sudah ada nama panggilan untuk bayi saya itu yang diberi nama Sofi sahaja sebagai panggilan manja”

“Kami sekeluarga memang macam itu, sebelum melahirkan anak kakak saya dulu juga pernah memberi nama manja sebelum bayinya dilahirkan,” tambah Liyana Jasmay lagi. (rtky/m)


Nas-T Tidak Kejar Jodoh, Fokus Kepada Kerjaya Dan Keluarga

Setelah berakhir hubungan cinta dengan Nabila Huda, nama Nas-T seakan tenggelam kembali dari dunia hiburan. Nas-T ketika ditemui memberitahu dia masih aktif dalam industri cuma masa sekarang dia sedang sibuk memperbaiki kemahiran lakonannya.

“Sepanjang penglibatan dalam dunia seni, sebagai artis, takde istilah senang naik. I sendiri dah rasa bila turun tu macam mana. I pernah rasa jugak bila takde production yang panggil untuk buat job. Dari situ I belajar. I improve diri I. That are the things yang I akan buat untuk make sure perjalanan I dalam bidang seni ni akan kekal supaya benda-benda lepas tidak akan berulang lagi macam tiba-tiba drop takde job”

Pada masa sama, walau kisah cintanya bersama Nabila sudah lama berakhir, namun masih ada para peminat yang ingin tahu bagaimana pasangan ini menjalani kehidupan setelah masing-masing membawa haluan hidup sendiri.

Dengan kehidupan bergelar seorang selebriti, Nas-T sedar orang akan sentiasa mahu bercakap tentang perkara yang lepas. Namun bagi Nas-T dia tidak kisah tetapi mengakui penat untuk menjawab soalan yang sama berulang kali.

“I boleh terima, cuma secara peribadi benda dah lepas, dan masing-masing dah move on, sebagai artis I terima je. Cuma nak menjawab tu penat. Tapi takpelah. Some people they don’t really know, jadi mereka nak tahu. Itu saja”

Jelas Nas-T, dia mahupun Nabila tidak mempunyai sebarang masalah. Mereka bermula sebagai kawan baik dan kembali dengan status hubungan kawan baik apabila percintaan yang cuba dibina tidak berjalan seperti yang dirancang.

“Kami dah bawa haluan masing-masing. Macam sekarang, Nabila ada hal dia. I pun ada hal I. Jadi kami agak jarang dapat jumpa sekarang tapi kami still berkawan baik”

Tambah Nas-T di usia yang semakin matang, dia kini lebih memikirkan soal karier berbanding perkara lain & keutamaan diberikan kepada keluarga. Saat ditanya bila agaknya mahu mengakhiri zaman bujang, dia tidak lagi mahu meletakkan sebarang target.

“Siapa nak hidup membujang sampai tua. Siapa suka hidup sorang kan. Cuma I dah takde target. Sebab bila target itu yang tak dapat. I just have to wait for the right person. Kalau ada, ada lah. Tapi itu bukan priority I buat masa sekarang. Keutamaan I buat masa sekarang adalah keluarga”

Nas-T bakal muncul dalam program yang menguji tahap ketahanan mental dan fizikal di Fear Factor Malaysia bergandingan bersama peminat yang bertuah dan akan disiarkan setiap malam Ahad anda selama 30 minit bermula jam 9.00 malam mulai 16 Februari 2014. (rtky/bsr)


Fakta Hiburan Yang Perlu Anda Tahu Sebelum Masuk Pejabat Hari Ini (N.501)

VIDEO HARI INI: Pasangan ini bersembang di sebuah restoran sehingga putus cinta dengan hanya menggunakan tajuk filem filem Hollywood. Kreatif & kelakar, kami jamin.

Sebelas buah filem dari negara negara Asia akan bertanding di 8th Osaka Asian Film Festival yang akan berlangsung bulan hadapan di Jepun & Malaysia mempunyai sebuah filem yang layak sebagai wakil, KIL. Semoga berjaya bawa pulang sesuatu untuk kami. – Film Biz

Laporan media di Hollywood melaporkan yang Justin Bieber telah menukarkan nama beliau di laman sosial Instagram kepada Bizzle dan adakah beliau akan menggunakan nama itu secara kekal sebagai nama pentas? Hmm. – News AU

Ketua Pegawai Eksekutif Walt Disney Company, Bob Iger dalam satu temubual terbaru berkata yang filem animasi kedua terlaris dalam sejarah, Frozen mempunyai potensi menjadi franchise & timbulkan spekulasi bakal wujudnya sekuel. – Huff. Post

Kali terakhir muncul dengan lagu solo empat tahun lalu, ahli kumpulan Big Bang Daesung telah diumumkan bakal muncul dengan lagu baru secara solo untuk para peminat di Korea namun tiada tarikh tepat diberikan ketika ini. – Soompi

Penyanyi popular Rihanna mendedahkan yang beliau jatuh muflis pada penghujung tahun 2009 selepas menerima nasihat dari akauntan untuk membeli sebuah rumah mewah US$7.5 juta selain tidak mengetahui konsert jelajahnya mencatat kerugian. – TMZ


Yana Samsudin Tinggalkan Metrowealth Selepas 11 Tahun

Kalau sebut nama pelakon ini, pastinya tiada siapa menafikan yang beliau memang sinonim dengan Metrowealth Pictures (MIG) & sedar atau tidak Yana Samsudin sudah 11 tahun bersama mereka. Damn, I’m old. Anda semua juga, heh.

Menerusi kemaskini terbaru Yana Samsudin di akaun sosial beliau, pelakon ini membayangkan yang beliau kini tidak lagi berada di bawah pengurusan MIG dna bersyukur pengalaman berharga selama 11 tahun berada di bawah mereka.

“Tempat jatuh lagi dikenang, inikan pula tempat bermain. Terima kasih Mejar David Teo & Madam Jane kerana telah memberi nasihat dan peluang kepada saya menceburi bidang seni. 11 tahun jatuh bangun susah senang saya MIG family ada bersama, saya akan kenang sampai bila bila”

“Semoga terus berjaya anakanda Yana Samsudin , haruslah love!”, tulis David Teo menerusi akaun Facebook beliau mendoakan supaya anak didiknya itu terus berjaya. (rtky/m)


Sari Yanti Sertai Fear Factor Untuk Cabar Diri Sendiri, Pengalaman Baru

Jika sebelum ini Sari Yanti dikenali dengan sifat manja & lemah lembut. Namun kita semua bakal menyaksikan sisi lain dalam diri Sari Yanti apabila dia menjadi salah seorang dari peserta Fear Factor Malaysia yang akan muncul di kaca televisyen bermula 16 Februari ini.

Sebut saja nama Fear Factor semua maklum dan dapat membayangkan bagaimana bentuk persembahan yang disajikan program tersebut. Program yang nyata mencabar ketahanan mental dan fizikal setiap peserta yang terlibat.

Sari Yanti ketika ditemui semalam di sidang media memperkenalkan 16 pasangan finalis Fear Factor Malaysia akui saat pertama kali dihubungi pihak Astro untuk menyertai program tersebut, tanpa berfikir panjang dia menolak.

“Bagi saya, mana mungkin saya join Fear Factor ni. Bila saya tanya siapa lagi yang turut serta, mereka sebut nama Dira Abu Zahar. Bila dengar nama Dira, saya dah dapat bayangkan Dira memang jenis tahan lasak. Tak mungkin saya mampu untuk menempuh Fear Factor”

Namun terang Sari lagi, setelah dipujuk berkali oleh pihak Astro, dia akhirnya bersetuju. Di saat usianya mencecah 30-an ditambah pula dengan gelaran seorang ibu kepada dua orang anak dia memaksa dirinya untuk mencabar diri sendiri.

“Lepas kena pujuk, saya terima saja. Bila fikirkan balik, kenapa tidak kan? Saya boleh lihat kemampuan diri saya sambil tu saya memang kena paksa diri saya untuk cabar diri sendiri. Bila kita tak cuba, orang akan tanya. Bila kita try pun orang akan tanya jadi why not saya nak rasa sendiri feel tu,” ujarnya.

Suaminya juga tidak melarang Sari dari menyertai program tersebut. Bagi Sari, cabaran yang paling menggerunkan adalah cabaran dimana para peserta diminta untuk makan sesuatu yang tidak pernah difikir untuk dijadikan makanan.

“Bagi saya cabaran paling susah adalah bab makan. Kita kena paksa untuk makan benda tu. Makanan bila dah dimakan akan jadi darah daging kan. Cabaran tu memang memerlukan mental strength yang sangat tinggi”

“Sari bernasib baik sebab dapat partner yang mudah untuk bekerjasama. Kadang-kadang bila Sari patah semangat, Anbia akan datang bakar semangat. Sama jugak macam Sari. Antara Sari dan Anbia, kami memang ada chemistry yang kuat. Kami takkan surrender. Yang penting kita try saja. Berjaya atau tidak, yang penting kami dah pun mencuba”

Jelas Sari menambah, sebelum bermula cabaran Fear Factor dia sering ke gym dan berenang bagi persediaan sebelum berangkat ke Cape Town, Afrika Selatan untuk menjalani penggambaran Fear Factor Malaysia. (rtky/bsr)


Keith Foo Belajar Agama Islam Sebelum Bawa Watak Dalam Ariana Rose

Pelakon dan hero Ariana Rose, Keith Foo menjelaskan mengenai isu yang berbangkit di dalam drama itu apabila watak yang dilakonkan itu mempertaruhkan agama dan disebabkan juga Keith Foo bukanlah seorang yang beragama Islam, ini dilihat seperti mempersendakan agama Islam.

“Rasanya tiada masalah untuk saya membawakan watak sebagai seorang yang beragama Islam kerana sedikit sebanyak saya boleh mempelajari agama Islam. Sebelum ini juga saya mendapat tawaran berlakon seperti watak ini dan di Indonesia sendiri saya telah menerima dan berlakon watak seperti ini,” ujarnya.

Keith Foo turut berkata bahawa sebelum sesuatu penggambaran yang melibatkan watak sebagai seorang Muslim dia akan sedikit sebanyak akan membuat kajian mengenai watak dan agama Islam itu sendiri agar tidak menjelaskan lakonannya & terima kritikan.

“Sebelum saya melakonkan watak sebagai seorang Islam, sudah semestinya saya akan lakukan sedikit kajian mengenainya dan turut bertanyakan kepada kawan-kawan yang lain agar dapat membantu supaya tidak terpesong daripada ajarannya yang sebenar. Saya juga tidak ada masalah kerana kakak saya sendiri merupakan seorang Muslim,” ujarnya panjang lebar.

Berkaitan Ariana Rose yang kini menjadi fenomena semasa, beliau sama sekali tidak menyangka drama lakonannya telah meraih populariti seterusnya mencecah rating tinggi apabila setiap kali ditayangkan kepada umum.

“Saya tak sangka sekali kerana drama ini meraih populariti yang begitu meluas & saya bersyukur lakonan saya diterima ramai selepas 10 tahun saya di Indonesia,” katanya.

Keith Foo turut menafikan bahawa dia tidak lagi ‘laku’ di Indonesia dan disebabkan itulah dia berhijrah ke Malaysia pula selepas 10 tahun berada di sana.

“Tidak sama sekali kerana saya masih mendapat tawaran di sana dan ada beberapa projek di sana. Selepas 10 tahun saya memikirkan sudah tiba masanya untuk saya berkhidmat untuk negara saya sendiri walaupun agak ‘cliche’ apa yang diperkatakan oleh saya ini. Tetapi inilah yang sebenarnya dan saya mahu fokus kerjaya saya di Malaysia,” ujarnya. (rtky/hfz)


Neelofa: Cari Duit Sebanyak Mungkin, Baru Fikir Kahwin

Sedar atau tidak sepanjang hari ketika para peminat bercakap tentang kegagalan nyata pakaian Neelofa di pentas Anugerah MeleTOP Era (AME) ialah hari yang sama selebriti ini menyambut ulangtahun kelahiran ke 25.

Satu sambutan meraikan ulangtahun kelahiran beliau yang juga kejutan telah diadakan oleh ibu Neelofa sendiri di One World Hotel, Bandar Utama yang dihadiri oleh rakan terdekat, ahli keluarga dan rakan rakan media.

Bercakap kepada Harian Metro, Neelofa mengakui yang sebelum ini ianya merupakan satu cita cita untuk mendirikan rumahtangga pada usia 25 tahun namun selepas muhasabah diri nampaknya niat itu telah diperbetulkan.

“Saya muhasabah diri. Baik jangan kahwin dulu jika belum bersedia kerana perkahwinan adalah fasa kehidupan yang lebih mencabar, selain membabitkan tanggungjawab yang besar. Ia bukan perkara boleh dibuat main-main. Kalau boleh, biarlah berkahwin sekali seumur hidup”

“Saya mahu mencari duit sebanyak yang boleh. Apabila semua impian saya tercapai, barulah boleh fikirkan soal kahwin,” tambahnya lagi yang baru sahaja pulang dari Amerika Syarikat selepas menamatkan kursus lakonan di sana.

Jika sampai jodoh dan serunya, tidak menunggu berapa banyak duit dalam poket ye tidak? Apa pun, selamat ulangtahun kelahiran ke 25 Neelofa. Semoga terus sukses. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.500)

VIDEO HARI INI: Pertama kali kami dengar tentang kedai kopi baru ini, kami ingatkan ianya hanya parodi namun ternyata ia perniagaan parodi yang sah di sisi undang undang. Sila buka Dumb Starbucks di Malaysia. Kami tunggu.

Kedua dua mereka agak baru kembali menjalani kehidupan solo dan baru baru ini Liam Hemsworth & Nina Dobrev dilihat keluar bersama disamping rakan rakan lain dan menimbulkan spekulasi mereka bercinta. – Just Jared

Bakal bernikah kurang sebulan dari sekarang, Puteri Sarah Liyana mengakui tidak tertekan untuk bergelar isteri kepada Syamsul Yusof dan turut berkata yang persiapan perkahwinan sudah selesai 60% sehingga hari ini. – Utusan Malaysia

Joseph Gordon-Levitt dan Seth Rogen akan kembali berganding dalam filem bertemakan perayaan Krismas tahun ini selepas kerjasama mereka pada 2011 untuk 50/50 dan bakal ada pelakon popular ketiga yang bakal menyertai mereka. – Vulture

Keghairahan para peminat untuk melihat kumpulan ini kembali aktif dengan lagu baru kini bermula selepas Girls’ Generation (SNSD) kongsikan sebuah teaser untuk lagu terbaru mereka Mr.Mr. yang akan keluar pada 19 Februari ini. – Soompi

Pernah bergelar bintang kanak kanak paling ikonik dan bergelar superstar sekitar 1930’an, Shirley Temple telah pergi meninggalkan kita semua pada 10 Februari lalu pada umur 85 tahun di samping ahli keluarga & orang tersayang. – US Magazine


Isu Sekedudukan: Zizan Razak Maafkan Jiran Yang Fitnah Dirinya & Emma

Baru baru ini, heboh di kalangan peminat dunia hiburan tentang khabarnya Zizan Razak & Emma Maembong tinggal bersama namun kedua dua selebriti ini tidak lari dari menjawab persoalan media — dan menafikan segalanya.

Emma Maembong sendiri mengakui yang beliau ada berkunjung ke rumah Zizan Razak namun ianya adalah atas urusan kerja dan pelawak itu sendiri tidak tinggal berseorangan.

BACA: Emma Maembong Tidak Nafi Ada Berkunjung Ke Rumah Zizan Razak

Dalam video temubual selepas berjaya memenangi beberapa anugerah di malam Anugerah MeleTOP Era (AME) hujung minggu lalu, Zizan Razak sekali lagi diajukan soalan tentang perkara ini untuk para pembaca semua. (rtky/hmz)


Tasha Shilla Nafi Bercium Dengan Han Di Khalayak Ramai

Dejavu sungguh kami rasa ketika ini. Genap sebulan yang lalu, kisah yang sama tentang Tasha Shilla mendapat perhatian para peminat dan khabarnya perkara sama berulang di malam Anugerah MeleTOP Era (AME) hujung minggu lalu.

BACA: Tasha Shilla Nafi Bercumbu Di Khalayak Ramai, Tidak Masuk Akal

Harian Metro mendakwa mereka ada menerima e-mail dari beberapa orang pembaca yang mengatakan mereka melihat Tasha Shilla dan kekasihnya, Han bercumbuan di khalayak ramai ketika menonton AME di Stadium Putra Bukit Jalil.

Menjawab dakwaan tersebut, Tasha Shilla sekali lagi berkata beliau masih waras dan rasional untuk melakukan perbuatan tidak sopan itu secara terbuka seperti didakwa.

“Saya ini masih waras dan sensitif lagilah untuk buat benda macam itu. Takkanlah di acara macam itu dan depan khalayak pula saya nak buat begitu Cukup-cukuplah (menuduh). Susah kalau orang mulut tempayan memang payah nak tutup, ada saja benda nak ditimbulkan”

Jurukamera majlis anugerah selepas ini sudah tahu sasaran mereka, jangan hampakan kami semua. Dalam perkembangan lain, punggung Tasha Shilla asli. (rtky/m)


Nafi Putus Cinta, Adira Padam Gambar Kekasih Bersebab

Peminat dunia hiburan kita memang teliti akan aktiviti selebriti kesayangan mereka, apa pun yang berlaku di dunia nyata dan dunia maya berada di bawah kuku jari mereka. Anda semualah, terima kasih.

Terbaru, tindakan Adira AF membuang semua gambar teman lelakinya di akaun Instagram miliknya menimbulkan tanda tanya sama ada hubungan mereka berdua sudah berakhir — gosip bersama Lana Nordin turut menyumbang kepada spekulasi.

BACA: Lana Nordin Akui Kini Sedang Bercinta, Bukan Dengan Bekas Kekasih Adira

Bercakap kepada Kosmo! berkaitan tanda tanya peminat, Adira AF berkata yang hubungan beliau bersama Presiden Gerakan Belia Gagasan 1Malaysia, Shahrul Nasrun Kamarudin masih seperti biasa dan baik.

“Saya buang gambar dia sebab komen-komen negatif daripada golongan pembenci (haters). Saya mahu mengelak daripada ia menjadi lebih buruk. Disebabkan itu, saya terpaksa memadam gambar tersebut. Bagaimanapun, masih terdapat beberapa gambar Shahrul yang tidak dipadamkan,” jelas Adira AF ringkas.

Penyanyi ini juga berkata yang beliau bakal melancarkan album pertama pada penghujung Februari ini selepas ianya mengambil masa dua tahun untuk disiapkan. Album pertama, akhirnya.


Kusinero Cinta Gandingkan Tiz Zaqyah, Jericho Rosales & Aaron Aziz

Kalau anda mengikuti akaun Instagram pelakon Tiz Zaqyah, pastinya anda akan perasan yang selebriti itu kini berada di Filipina dan pada awalnya kami menyangka beliau pergi untuk bercuti — rupanya ada agenda lebih baik.

Tiz Zaqyah kini berada di Manila, Filipina untuk menjalani penggambaran drama TV 60 episod berjudul Kusinero Cinta yang bakal disiarkan di Astro sekitar Mei 2014 nanti.

Drama Kusinero Cinta ini turut menampilkan pelakon lelaki popular Filipina, Jericho Rosales dan juga hero kelahiran Singapura, Aaron Aziz bergandingan dengan Tiz Zaqyah sebagai trio teraju utama — dan bakal menggantikan Bukan Kerana Aku Tak Cinta.

Tidak banyak maklumat lanjut tentang drama terbaru ini dalam pengetahuan kami ketika ini tetapi beberapa keping gambar di sebalik tabir pembikinan drama ini sudah dikongsikan oleh para pelakon & krew penggambaran. So, enjoice! (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.499)

VIDEO HARI INI: Kreatif sungguh artis Youtube bernama Sam Tsui ini gabungkan dua lagu hits ketika ini yang membawakan tema yang sama Let It Go dari filem Frozen dan Let Her Go dendangan asal Passenger. Dengarkan.

Tidak salah kalau kami katakan yang dunia tenis wanita seakan tidak sama tanpa klibat beliau namun risau jangan, Anna Kournikova kembali tampil seksi melalui sebuah majalah terbaru untuk tatapan anda semua. – Hollywood Tuna

Nampaknya Jennifer Aniston akan berlakon membawakan watak serius melalui filem Cake yang bakal diterbit berdasarkan skrip Black List oleh Patrick Tobin dan merupakan filem usahasama syarikat dari USA dan juga China. – Vulture

Duo pereka fesyen terkenal, Wanpa menafikan yang baju dipakai oleh Neelofa ketika malam Anugerah MeleTOP Era direka oleh mereka dan mendakwa mereka hanya menolong pengacara itu memakai pakaian itu di belakang pentas atas dasar persahabatan. – GUA

Penyanyi Marc Anthony dan (bekas) teman wanitanya, Chloe Green telah dilaporkan putus cinta selepas bersama selama setahun dan sumber terdekat menyebut jadual kerja masing masing yang sibuk sebagai punca. – US Magazine

Seorang lagi ahli kumpulan SHINee akan menyertai program We Got Married namun untuk kali ini, Key akan menyertai We Got Married Global Edition musim kedua yang menyasarkan penonton global (obviously). – Soompi


Filem Minggu Ini — The Lego Movie, Iklan Terbaik Sepanjang Zaman?

The LEGO Movie (2014) ialah sebuah filem animasi aksi komedi gabungan teknik ‘stop-motion’ dari permainan LEGO yang sebenar dan teknik imej janaan komputer (CGI) yang diarahkan oleh Phil Lord dan Chris Miller yang terkenal dengan arahan filem animasi Cloudy with a Chance of Meatballs (2009).

Ceritanya bermula dengan babak Lord Business (Will Ferrell) yang berjaya merampas senjata berbahaya yang dinamakan ‘Kragle’ dari ahli sihir Vitruvius (Morgan Freeman) untuk menakluk dan mampu memusnahkan seluruh dunia LEGO. Namun begitu, Vitruvius meramalkan bahawa pada suatu hari nanti seseorang yang istimewa digelar ‘Master Builder’ akan menemui ‘Piece of Resistance’ iaitu alat yang mampu menewaskan senjata ‘Kragle’.

Filem ini melompat 8 setengah tahun kemudian, dimana pengenalan watak Emmet Brickowski (Chris Pratt) yang sangat bersifat ‘skema’ mengikut rutin dan peraturan hidup sehariannya. Walaupun Emmet seorang yang lurus bendul dan sangat baik hati kepada semua orang dan benda, tetapi dia tidak dihiraukan oleh rakan sekerja dan orang sekelilingnya. Dalam ertikata lain Emmet ialah seorang yang sangat biasa, tiada apa-apa keistimewaan dan hanya di pandang sebelah mata sahaja.

Kisahnya mula berkembang apabila Emmet terintai watak Wyldstyle (Elizabeth Banks) sedang mencari sesuatu dalam runtuhan di lokasi bangunan tempat Emmet bekerja sebagai pekerja binaan. Tanpa diduga, Emmet terperosok ke dalam lubang runtuhan itu lalu menemui sesuatu yang bercahaya. Setelah menyentuh alat itu, Emmet jatuh pengsan!

Setelah tersedar, Emmet mendapati alat berbentuk kotak berwarna merah itu telah terlekat di belakangnya dan dia sedang ditahan di sebuah balai polis. Dia disoal siasat oleh Bad Cop/Good Cop (Liam Neeson) mengenai kotak itu tetapi Emmet memang tidak tahu-menahu apa-apa mengenainya. Lord Business mengesyaki bahawa Emmet ialah orang yang pernah diramalkan oleh Vitruvius untuk mengalahkannya dan kotak merah itu ialah ‘Piece of Resistance’. Untuk melenyapkan kegusaran Lord Business, maka Bad Cop/Good Cop ambil keputusan mengarahkan pasukannya Super Secret Police untuk membunuh Emmet.

Di saat genting itulah, Wyldstyle datang menyelamatkan Emmet melalui sekuen babak-babak pertempuran sengit dan aksi kejar-mengejar yang hebat! Ok! Anda sudah teruja membaca sedikit permulaan babak-babak dalam ulasan ini? Maka anda harus ke pawagam untuk menyaksikan sendiri untuk mengetahui kesudahan cerita ini sekarang!

The LEGO Movie pandai menyumbatkan watak-watak adiwira yang terkenal seperti Batman (Will Arnett), Superman (Channing Tatum), Green Lantern (Jonah Hill), Wonder Woman (Cobie Smulders) dan lain-lain. Malahan filem ini juga menambah watak-watak baru yang diperkenalkan untuk set LEGO di samping watak-watak utamanya seperti Uni-Kitty (Alison Brie) dan Benny, a.k.a. 1980-Something Space Guy (Charlie Day). Saya pasti ia akan menjadi kegilaan kanak-kanak dan orang dewasa berjiwa keanakan untuk membeli set LEGO 2014. Pasti!

Filem ini bagus dari beberapa sudut pembikinan yang teliti. Walaupun jalan ceritanya seiras gabungan asas naratif filem-filem ‘the one’ watak Neo dalam The Matrix (1999) dan Frodo Baggins dalam siri filem The Lord of the Rings (2001-2003) tetapi watak Emmet Brickowski dalam filem ini lebih santai dan ringan kerana ia dibikin dari pengembangan cerita permainan kanak-kanak. Dari sudut pemilihan suara latar watak-wataknya pula, produksi The LEGO Movie pandai memilih barisan pelakon yang ternama untuk kesesuaian perwatakannya.

Menonton filem animasi sebegini, mata anda akan sentiasa teruja dengan kualiti warna-warni yang dipaparkan di skrin wayang. Maksud saya, bersesuaian dengan permainan LEGO yang sudah sedia maklum mempunyai spektrum warna cerah dan garang, filem ini juga kaya dengan pemaparan visual-visual aksi yang sentiasa terang dan berwarna-warni. Untuk kepuasan penontonan maksima, anda disarankan menontonnya dalam versi 3D.

The LEGO Movie dari judulnya sahaja sudah jelas terang lagi bersuluh bahawa ia sebuah filem yang secara nyata dan jelas menjual jenama LEGO sebagai ‘product placement’ yang maha mega besar-besaran. Pembikinannya memang melibatkan ‘construction set’ dari LEGO yang sedia ada di pasaran. Dengan penerbitan filem ini, sudah tentu ia ialah iklan terhebat untuk melonjakkan penjualan permainan video dan kekotak jenama LEGO dari semua watak-watak dan setiap set terbaru dalam sekuen babak yang ditampilkan. Namun begitu, melalui sentuhan perfileman Hollywood dan teknologi moden pembikinan filem terkini, ia masih mampu berdiri sebagai sebuah filem animasi yang baik.

AWAS ADA SPOILER: Pemasaran filem ini melalui trailer dan poster berjaya menyimpan plot dan babak yang paling penting dalam penceritaannya. Anda akan teruja apabila babak menuju ke penghujung filem ini akan memaparkan siapakah sebenarnya ‘pencerita’ dan dari manakah watak-watak dalam filem ini terbentuk? Anda juga akan mengetahui siapakah Lord Business di alam nyata.

Konsep penceritaannya seperti filem animasi Toy Story (1995), Monsters, Inc. (2001) dan Wreck-It Ralph (2012) dimana ia diceritakan dalam bentuk ‘cerita dalam cerita’ yang diberikan aksi kepada watak-watak rekaan permainan kanak-kanak. Untuk filem ini, semua sekuen cerita yang disaksikan oleh penonton ialah sebenarnya imaginasi dalam pemikiran seorang kanak-kanak yang bernama Finn (Jadon Sand) yang berumur mungkin 8 tahun. Sebab itulah perjalanan plot filem ini begitu dinamik dan berkembang dengan kreativiti yang begitu meluas ideanya tidak dapat dijangka dan kadangkala kelihatan janggal. Contohnya, bentuk watak ketua lanun Metal Beard (Nick Offerman) begitu bersepah-sepah tetapi unik. Namun anda wajar menontonnya dengan hati terbuka untuk berhibur seperti bermain set LEGO itu sendiri.

The LEGO Movie (2014) bermula dari imaginasi seorang kanak-kanak iaitu Finn mengenai tudung gam berjenama Krazy Glue yang hilang, lantas ia menjadi sebuah pengembaraan oleh watak Emmet yang sangat hebat! Setelah tamat menontonnya barulah anda faham apakah makna ‘Kragle’. Filem ini wajar saya berikan 5 BIJI ROTIKAYA.


Emma Maembong Tidak Nafi Ada Berkunjung Ke Rumah Zizan Razak

Jika sebelum ini Emma Maembong dikata cuba melarikan diri dari pihak media berhubung kes bersekedudukan dengan Zizan Razak, dia ditemui pada malam Sabtu lalu di Anugerah MeleTOP Era menjelaskan keadaan sebenar.

“Saya tak lari dari media. Saya tak kemana-mana. Selepas diragut di Bukit Bintang haritu, saya baru je ambil number lama saya. Bila kena ragut, saya terus kena fly, balik tu terus sambung shooting, takde masa. Bila ada masa ni baru uruskan semua benda”

Bercakap perihal surat yang diterima dari salah seorang jiran Zizan, Emma mengaku memang sering ke rumah Zizan tetapi mereka tidak berdua-duaan di rumah kerana Zizan tinggal bersama abang dan PA’nya. Malah tambah Emma, jika ada sebarang majlis yang perlu untuk mereka datang bersama, Emma mengaku memang singgah ke rumah Zizan untuk bergerak sekali.

“Mungkin mereka nampak Emma masuk kat dalam tapi tak tahu siapa ada di dalam. Padahal ibu bapa Zizan ada. Macam mana mereka boleh tahu dalam rumah ada berapa orang? Emma tak marah, mungkin orang ramai sebenarnya nak tahu apa status kami. Saya mengaku saya rapat dengan Zizan. Cuma sekarang ni kalau ada jodoh, InsyaAllah”

“Nak kata saya kerap ke rumah dia tidaklah. If ada event sama-sama, then saya akan ke rumah bergerak sekali and jumpa dengan mak dia jugak. Tapi kalau tiada apa kena mengena, saya tak ke rumah Zizan. Sebab mak Zizan jarang-jarang ada di KL”

Emma akui terkilan & sedih dengan gossip yang bertebaran mengenai dirinya dan Zizan. Belum reda gossip dia dan Zizan bercumbuan, terbit pula gossip mereka bersekedudukan. Namun jelas Emma, keluarga lebih kenal dirinya berbanding orang luar. Malah ayah Emma cuma tergelak bila membaca gossip anaknya bersama Zizan.

“Semestinya ayah saya marah. Tapi lepas itu dia balik tergelak bila baca gossip tu kat Facebook. Sebab ayah tau kalau Emma pergi rumah Zizan mesti ditemani PA. keluarga Emma tak banyak tanya pun sebab mereka kenal Emma”

Segala gossip yang melanda tidak langsung mematahkan dirinya. Dari sebelum bergelar artis sehingga menjadi artis terlalu banyak gosip yang diterima.

“Walau siapa pun kita, kemana sekalipun kita pergi, orang takkan berhenti bercakap tentang kita. Saya tak marah. Tu dah memang jadi lumrah. Cuma kalau boleh hentikanlah buat cerita yang tak elok yang boleh jatuhkan maruah orang tapi saya sentiasa reda. Apa yang penting pada saya, keluarga dan orang terdekat dengan saya percayakan saya,” tambahnya. (rtky/bsh)


Lana Nordin Akui Kini Sedang Bercinta, Bukan Dengan Bekas Kekasih Adira

Sebelum ini ada ura-ura yang mengatakan bahawa Lana Nordin bercinta dengan seorang jejaka yang bergelar doktor namun ketika ditemui di Anugerah MeleTOP Era, Lana menafikan khabar angin tersebut dan menjelaskan bahawa jejaka itu bukanlah seorang yang bergelar doktor.

“Dia bukanlah seorang doktor dan tidak ada kena mengena dengan bidang perubatan. Selain itu dia juga bukanlah seorang yang berpangkat. Hanyalah insan biasa yang ingin mengenali antara satu sama lain,” ujar Lana Nordin tentang kekasih barunya.

Lana juga turut digosipkan dengan bekas kekasih Adira dan juga menjelaskan bahawa dia tidak mengenali langsung lelaki itu dan terkejut apabila gosip itu timbul.

“Saya tak kenal langsung dengan bekas teman lelaki Adira. Lagi pun saya tak pernah jumpa atau melihat wajahnya dan tiba-tiba dikaitkan memang saya terkejut. Dengar kata orangnya berkulit cerah tetapi maaflah saya sebenarnya lebih berminat kepada lelaki yang berkulit sawo matang,” jelasnya sambil berseloroh.

Dia kini bahagia dengan seseorang jejaka yang katanya telah menambat hatinya & berharap agar perhubungan itu berjalan dengan lancar setelah apa yang dihadapinya sebelum ini.

“Sebelum ini ada beberapa orang jejaka yang saya kenali dan saya rasa yang seorang ini, lain daripada yang lain dan saya selesa dengannya. Saya berharap perhubungan ini dapat berjalan dengan lancar dan kalau tiada masalah saya ingin berkahwin kerana umur saya pun dah 35 tahun sudah layak rasanya untuk saya mendirikan rumah tangga. Bercinta selepas kahwin pasti rasanya lebih bahagia & harap akan kekal untuk selamanya,” katanya.

Sementara itu, Lana juga akan mengerjakan umrah pada Mac ini, dan berharap pemergiannya ke sana memberikannya satu nikmat dan hidayah.

“Saya akan pergi pada hujung bulan ini dan masih menunggu visa. Ada sedikit persediaan yang telah saya buat dan berharap ianya berjalan lancar apabila saya berda di Kota suci itu.

“Saya juga akan berdoa dan membuat solat sunat istikharah agar dipermudahkan rezeki dan dikurniakan suami yang baik-baik, Insha-Allah,” ujarnya mengakhiri perbualan. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.498)

VIDEO HARI INI: Kalau anda mengalami monday blues hari ini, sila main Flappy Bird (kalau anda sempat muat turun) dan lagu ciptaan Jonathan Mann memang kena dengan perasaan sesiapa yang pernah main. Heh.

Nampaknya dunia perlukan hero baru selepas Will Smith mengambil keputusan tidak akan kembali memegang watak utama untuk filem sekuel Independence Day yang berjaya mengutip US$817 juta pada tahun 1996. Aaron Aziz boleh ganti? – Daily Mail

Sebagai sokongan kepada status Monday Couple mereka, Kang Gary telah muncul sebagai watak sampingan dalam drama TV terbaru berjudul Emergency Couple yang dibintangi Song Ji Hyo dalam episod terbaru. – Soompi [VIDEO]

Filem yang sedang hangat ditayangakn di pawagam, The Lego Movie berjaya mengutip US$17.1 juta pada tayangan Jumaat lalu di Amerika Syarikat, jauh lebih tinggi dari jangkaan ramai dan turut dijangka menjadi filem terlaris sepanjang hujung minggu. – EW

Walaupun membawakan watak yang memang ketagih dengan penggunaan dadah terlarang dalam The Wolf of Wall Street, Leonardo DiCaprio yang mengakui tidak pernah menyentuh dadah walaupun diuji dalam kehidup Hollywood. – US Magazine

Berjaya memenangi tempat pertama dalam persaingan Maharaja Lawak Mega 2013 tidak bermakna yang Rahim akan terus menyertai kumpulan Sepahtu kerana menganggap gabungan mereka hanya satu projek khas. Alaaaa. – GUA


Uqasha Senrose: Pekin Minta Putus, Perkahwinan Batal

Baru sangat rasanya pasangan ini memberikan kenyataan yang mereka sedang rancak membuat persiapan perkahwinan namun laporan akhbar hari ini ada menyebut Uqasha Senrose dan Pekin Ibrahim kini sudah putus cinta & batalkan perancangan mereka.

BACA: Uqasha Senrose, Pekin Mula Buat Persiapan Kahwin & Tidak Tolak Tajaan

Bukan sekadar khabar angin bawaan orang, Uqasha Senrose sendiri melalui Berita Harian hari ini mengakui yang Pekin Ibrahim telah meminta supaya mereka memutuskan hubungan cinta atas alasan tiada kesefahaman.

“Dia (Pekin) yang minta putus dua hari lalu (3 Februari). Kami tiada persefahaman dan itu keputusan dia. Kalau nak tahulebih tanyalah sendiri padanya. Hasrat kami untuk berkahwin tahun ini juga nampaknya tidak akan menjadi kenyataan”

“Saya hanya mampu berserah dan reda dengan keputusan ini. Semuanya soal takdir dan jodoh itu sendiri adalah rahsia Tuhan,” ujar Uqasha Senrose yang turut mengakui masih ada perasaan sayang terhadap Pekin Ibrahim.

However ya para pembaca, Pekin Ibrahim yang ditemubual wartawan yang sama menafikan bahawa hubungan mereka sudah putus dan merasa pelik jika ada ‘orang cakap’ yang mereka sudah berpisah dan batalkan rancangan perkahwinan.

“Hubungan kami masih OK. Pelik juga kalau ada yang cakap kami sudah putus. Hal untuk berkahwin pun masih dalam perbincangan dan tarikh kahwin juga masih belum ditetapkan lagi,” ujar Pekin Ibrahim menjawab persoalan kisah cintanya ini.


Gaya Selebriti Di Karpet Merah Anugerah MeleTOP Era

Buat julung kalinya pihak Astro menerusi saluran Astro Ria dan ERA fm dengan berbesar hati menganjurkan sebuah anugerah pilihan penonton iaitu Anugerah MeleTOP Era yang mengambil tempat di Stadium Putra Bukit Jalil, hari ini.

Anugerah MeleTOP Era memberi kuasa sepenuhnya kepada orang ramai untuk menentukan pemenang bagi setiap 17 buah kategori yang telah dipertandingkan. Kategori-kategori tersebut merangkumi bidang muzik, radio, televisyen, filem, dunia siber dan juga serantau.

Berikut merupakan gambar para selebriti tempatan kita yang bergaya di karpet merah (karpet MeleTOP) Anugerah MeleTOP Era malam ini. Enjoice!


Sepahtu Juara Maharaja Lawak Mega 2013, Bawa Pulang RM500,000

Kumpulan Sepahtu yang muncul dengan persembahan cemerlang malam tadi telah diumumkan juara persaingan Maharaja Lawak Mega 2013 (MLM 2013) yang berlangsung di Stadium Malawati, Shah Alam yang dihadiri lebih 5,000 penonton.

Kemenangan Sepahtu telah melayakkan mereka membawa pulang hadiah wang tunai sebanyak RM500,000 dan trofi sumbangan Astro.

Pentas akhir Maharaja Lawak Mega 2013 kali ini memerlukan setiap peserta tampil dengan dua persembahan dengan tema bebas & muzikal.

Gelaran naib juara pula dimenangi oleh kumpulan Shiro dan membawa pulang hadiah wang tunai sebanyak RM250,000 berserta sebuah trofi.

Sementara itu kumpulan Bocey mendapat tempat ketiga dan mereka menerima hadiah berupa wang tunai RM150,000 berserta sebuah trofi.

Manakala Jambu & Nabil masing masing menduduki tempat keempat dan juga kelima.

Empat juri tetap yang mengadili peserta pada peringkat akhir MLM 2013 itu terdiri daripada Datuk Yusof Haslam, Luna Maya, Sheikh Haikel & Nora Danish. (rtky/hfz)


Ada Tanda Tanda Hamil, Black Bawa Isteri Ke Hospital

Mengikut laporan media tentang hasrat pasangan ini untuk segera menimang anak, tidaklah salah rasanya jika Black merasa teruja jika ada walau sedikit tanda tanda yang isterinya hamil.

Baru baru ini, Black bercerita yang beliau ada membawa Naquia Yasirah ke hospital untuk pemeriksaan doktor selepas isterinya itu sudah beberapa minggu tidak datang haid namun doktor tidak dapat memberikan kata putus bahawa ianya disebabkan kehamilan.

“Doktor beritahu mungkin terlalu awal untuk mengesahkan perkara itu dan dia menyuruh isteri saya membuat pemeriksaan sekali lagi sebulan dari sekarang”

“Kami memang sangat teruja untuk menunggu keputusan ini kerana kami sama-sama sukakan kanak-kanak. Malah ketika mengerjakan Umrah baru-baru ini pun kami sudah berdoa agar dikurniakan cahaya mata segera,” ujar Black.

Penyanyi popular ini turut berkata yang beliau tidak kisah berapa orang cahaya mata yang bakal dikurniakan kepada dia dan isterinya kerana baginya itu adalah pemberian dan kurniaan dari Tuhan. Jangan risau Black, ada rezeki pastinya ada. (rtky/hfz)


Zizan Razak Bersekedudukan Dengan Emma Maembong?

Baru sahaja rasanya habis khabar angin yang mengatakan Zizan Razak & Emma Maembong sakan bercumbuan dalam penerbangan ke Amerika Syarikat beberapa minggu lalu, timbul pula khabar angin baru yang kurang enak.

Murai awal hari ini menyiarkan e-mail peminat yang mendakwa ada seorang pengacara lelaki bersekedudukan dengan seorang artis wanita jelita. Ekoran daripada laporan itu, ramai yang mula berandaian & percaya pasangan terbabit adalah Zizan Razak & Emma Maembong.

Zizan Razak yang dihubungi portal GUA pula melahirkan rasa hairan bagaimana khabar angin ini boleh dikaitkan dengan dirinya serta tidak tahu komen bagaimana harus diberikan.

“Saya tidak tahu macam mana cerita ini boleh timbul sedangkan gosip yang mendakwa saya bercumbu dengan Emma di atas kapal terbang masih baru lagi”

“Saya tidaklah terkilan, cuma saya enggan ambil tahu. Saya cuma tidak tahu macam mana mahu komen. Selepas ini saya mahu komen mengenai perihal kerjaya seni saya sahaja,” ujarnya.


Fakta Hiburan Yang Perlu Anda Tahu Sebelum Masuk Pejabat Hari Ini (N.497)

VIDEO HARI INI: Anak anak kita 20 tahun akan datang, kalau ada. Kalau. Slightly NSFW.

Wakil kepada Selena Gomez mengeluarkan kenyataan yang penyanyi itu sebenarnya secara sukarela memasuki pusat pemulihan untuk menenangkan fikiran bukan kerana salah guna dadah seperti laporan awal banyak media. – Just Jared

Penerbit Jo Hyo Jin mendedahkan kepada media baru baru ini yang program Running Man bakal menjalani penggambaran di Australia atas jemputan badan pelancongan di sana sekitar Februari ini & kini dalam perancangan terakhir. – Soompi

Bintang filem The Monuments Men, Cate Blanchett telah membatalkan penampilan beliau dalam sebuah program temubual untuk promosi filem tersebut kerana masih berkabung dengan pemergian rakan baiknya, Philip Seymour Hoffman. – EW

Penyampai radio Hot FM Kelate, Fizie telah diumumkan sebagai pengganti Faizal Ismail dalam slot Hot FM Am Krew radio berkenaan yang akan berkuatkuasa 10 Februari ini. – Utusan Malaysia

Kedua dua penyanyi sensasi, Shakira dan Rihanna menjadi sasaran ahli politik dan penggiat kemanusiaan Amerika Syarikat kerana memaparkan elemen lesbian dalam video muzik terbaru mereka, Can’t Remember To Forget You. – NY Daily News


Syamsul Yusof Dan Puteri Sarah Bakal Bernikah 8 Mac Ini

Jika sebelum ini laporan mengatakan yang pasangan ini bakal bernikah sekitar bulan Februari, ibu kepada Syamsul Yusof sendiri hari ini tampil memberikan maklumat lanjut tentang hari bahagia anak lelakinya itu.

Syamsul Yusof bakal menikahi Puteri Sarah Liyana dalam satu majlis yang akan berlangsung di Masjid Sri Damansara pada 8 Mac 2014 ini sekitar jam 10.00 pagi.

Datin Patimah Ismail yang bercakap kepada mStar Online turut berkata yang satu majlis resepsi serentak untuk Syamsul & seorang lagi anak lelaki mereka, Syafiq akan dijalankan Dewan Perdana Felda, Kuala Lumpur pada 18 April.

“Insya-Allah pihak kami akan mengadakan majlis resepsi itu serentak secara sederhana dengan kehadiran semua kaum keluarga, rakan-rakan & teman media pada majlis sambut menantu”

“Selain itu, kami juga merancang untuk mengadakan satu majlis kecil di rumah atas permintaan anak-anak selepas acara di Dewan Felda,” ujarnya.

Manakala majlis resepsi pihak perempuan akan diadakan pada sebelah malam hari yang sama berlangsungnya pernikahan di Pusat Konvensyen Setia City, Shah Alam bertemakan Islamic Arabian Night. Tahniah buat keluarga kedua dua pasangan ini. (rtky/m)


Mula Beli Barang Hantaran: Nora Danish & Nedim Kahwin Hujung Tahun Ini?

Bukan pertama kali para peminat mendengar kisah yang pasangan ini mahu berkahwin. Namun, khabar angin sebelum ini berjaya dipatahkan sendiri oleh kedua dua mereka yang ada mengatakan berkahwin tiada dalam perancangan terdekat mereka.

Harian Metro menerusi ruangan Soseh Soseh mereka hari ini tampil dengan satu lagi perkhabaran yang mengatakan Nora Danish dan kekasih, Nedim Nazri kini dalam perancangan untuk mendirikan rumahtangga sekitar hujung tahun ini.

BACA: Nora Danish Sangkal Dakwaan Negatif Orang Ramai Terhadap Nedim Nazri

“Dalam diam mereka sebenarnya sudah pun membeli barang-barang hantaran sedikit demi sedikit. Bukan itu saja, beberapa nama pereka fesyen terkenal juga sudah berada dalam senarai yang akan mereka busana perkahwinan mereka,” khabarnya.

Kalau benar apa yang disampaikan, pastinya ini adalah berita yang memang ditunggu ramai lebih lebih lagi peminat setia pasangan ini. Kemungkinan besar bergelar Wedding of the Year ‘kan?